cyanic-selkie/wikianc huggingface dataset:
ബ്ലൂ പ്ലാനറ്റ് II
സംപ്രേഷണം
അന്താരാഷ്ട്രതലത്തിൽ കാനഡ (ബ്ലൂ ആന്റ് മീഡിയ), ഓസ്ട്രേലിയ (ചാനൽ നയൻ) , ന്യൂസിലാൻഡ് (ടെലിവിഷൻ ന്യൂസിലാന്റ്) , സ്പയിൻ (ടെലിഫോണിക്ക), ഡെന്മാർക്ക്‌ (ഡിആർ), സ്വീഡൻ (എസ് വി റ്റി ) ജർമ്മനി (ഡബ്ലു ഡി ആർ) എന്നിവയുൾപ്പടെയുള്ള ഏകദേശം 30 രാജ്യങ്ങളിലെ ടെലിവിഷൻ ചാനലുകൾക്ക് പരമ്പര സംപ്രേഷണം ചെയ്യാനുള്ള അവകാശം ബി.ബി.സി നേരത്തെ തന്നെ വിൽപ്പന ചെയ്തിരുന്നു.
അവലംബം
വർഗ്ഗം:ബി.ബി.സി ടെലിവിഷൻ ഡോക്യുമെന്ററികൾ വർഗ്ഗം:ഡേവിഡ് ആറ്റൻബറോ
ലയൺസ് ക്ലബ്ബ്
1917 ൽ ലെ ചിക്കാഗോയിലെ ഇല്ലിനോയിസിൽ മെൽവിൻ ജോൺസ് സ്ഥാപിച്ച ഒരു അന്താരാഷ്ട്ര രാഷ്ട്രീയേതര സേവന സ്ഥാപനമാണ് ലയൺസ് ക്ലബ്സ് ഇന്റർനാഷണൽ (എൽസിഐ). ഇപ്പോൾ ആസ്ഥാനം ഇല്ലിനോയിസിലെ ഓക്ക് ബ്രൂക്കിലാണ്. 2015 ഏപ്രിൽ വരെ, ലോകത്തെ 190 രാജ്യങ്ങളിലായി 46,000 പ്രാദേശിക ക്ലബ്ബുകളും 1.7 ദശലക്ഷത്തിലധികം അംഗങ്ങളും (ലയൺസ് & ലിയോ) ലയൺസ് ക്ലബ്ബിന് ഉണ്ടായിരുന്നു.
അംഗത്വം
ലയൺസ് ക്ലബിലെ അംഗത്വം അതിന്റെ ഭരണഘടനയും ഉപനിയമങ്ങളും അനുശാസിക്കുന്നതുപ്രകാരം മറ്റൊരാളുടെ ശുപാർശ പ്രകാരം വഴി മാത്രമാണ്. എല്ലാ അംഗത്വ അപേക്ഷകർക്കും ബിൽ നല്ല നിലയിയിൽ പ്രവർത്തിക്കുന്ന ഒരു സജീവ അംഗത്തിന്റെ ശുപാർശ ആവശ്യമാണ്.
വനിതകൾ
1987 ൽ ലയൺസ് ക്ലബ്സ് ഇന്റർനാഷണലിന്റെ ഭരണഘടന ഭേദഗതി ചെയ്ത് സ്ത്രീകളെ അംഗങ്ങളാകാൻ അനുവദിച്ചു. അതിനുശേഷം പല ക്ലബ്ബുകളും സ്ത്രീകളെ പ്രവേശിപ്പിച്ചുവെങ്കിലും ചില പുരുഷ ക്ലബ്ബുകൾ ഇപ്പോഴും നിലവിലുണ്ട്.
1. മെഡൽ ഓഫ് മെറിറ്റ് (എംഎം)
ലയൺസ് ക്ലബ്സ് ഇന്റർനാഷണലിന് നൽകിയ സംഭാവനകൾക്കും അതിന്റെ ലക്ഷ്യങ്ങൾക്കും അംഗങ്ങളല്ലാത്തവർക്ക് ലയൺസ് ക്ലബ്സ് ഇന്റർനാഷണലിൽ നിന്നുള്ള ഏറ്റവും ഉയർന്ന അവാർഡാണ് മെഡൽ ഓഫ് മെറിറ്റ് (എംഎം).
2. ജില്ലാ ഗവർണർ അവാർഡ് (ഡിജിഎ)
അസാധാരണമായ സേവനങ്ങൾ ചെയ്ത അംഗങ്ങൾക്ക് ലയൺസ് ക്ലബ്സ് ഇന്റർനാഷണലിൽ നിന്നുള്ള ഏറ്റവും ഉയർന്ന അവാർഡാണ് ജില്ലാ ഗവർണർ അവാർഡ് (ഡിജിഎ).
4. മെൽ‌വിൻ ജോൺസ് ഫെലോഷിപ്പ് (എം‌ജെ‌എഫ്)
മികച്ച കമ്മ്യൂണിറ്റി സേവനങ്ങൾ നൽകിയ അംഗങ്ങൾക്ക് ലയൺസ് ക്ലബ്സ് ഇന്റർനാഷണൽ ഫൗണ്ടേഷന്റെ ഏറ്റവും ഉയർന്ന അംഗീകാരമാണ് മെൽ‌വിൻ ജോൺസ് ഫെലോഷിപ്പ് (എം‌ജെ‌എഫ്) അവാർഡ്.
ലിയോ ക്ലബ്ബ്
കുട്ടികളിൽ സാമൂഹിക സേവനവും പങ്കാളിത്തവും പ്രോത്സാഹിപ്പിക്കുകയെന്ന ലക്ഷ്യത്തോടെയുള്ള ലയൺസ് ക്ലബ്ബുകളുടെ നിയന്ത്രണത്തിൽ പ്രവർത്തിക്കുന്ന കുട്ടികളുടെ സംരംഭമാണ് ലിയോ ക്ലബ്ബുകൾ. ഒരു പ്രദേശത്തെ ലിയോ ക്ലബ്ബുകളെ സ്പോൺസർ ചെയ്യുന്നത് ആ പ്രദേശത്തുള്ള ലിയോ ക്ലബ്ബുകലായിരിക്കും.
എം.എൽ. വസന്തകുമാരി
ഒരു കർണാടക സംഗീതജ്ഞയും പിന്നണിഗായകയുമായിരുന്നു '''എം.എൽ. വസന്തകുമാരി''' (ജൂലൈ 3, 1928 - ഒക്ടോബർ 31, 1990). എം.എൽ.വി എന്ന ചുരുക്കപ്പേരിലറിയപ്പെടുന്ന വസന്തകുമാരിയെയും സമകാലികരായ ഡി.കെ. പട്ടമ്മാൾ, എം.എസ്. സുബ്ബലക്ഷ്മി എന്നിവരെയും ചേർത്ത് സംഗീതാസ്വാദകർ 'കർണ്ണാടകസംഗീതത്തിലെ ഗായികാത്രയം' എന്ന് പരാമർശിച്ചിരുന്നു. പ്രശസ്ത ചലച്ചിത്രനടി ശ്രീവിദ്യ ഇവരുടെ മകളാണ്.
ജീവിതരേഖ
തമിഴ്‌നാട്ടിലെ മൈലാപ്പൂരിലെ ഒരു സംഗീതകുടുംബത്തിലായിരുന്നു എം.എൽ. വസന്തകുമാരിയുടെ ജനനം. പിതാവ് സംഗീതജ്ഞനായിരുന്ന കുത്തന്നൂർ അയ്യാസ്വാമി അയ്യർ. മാതാവ് മദ്രാസ് ലളിതാംഗി. സ്കൂൾ വിദ്യാഭ്യാസകാലത്ത് തന്നെ വസന്തകുമാരി സംഗീതത്തിൽ കഴിവ് പ്രകടിപ്പിച്ചിരുന്നു. വസന്തകുമാരിയുടെ ആലാപനം കേൾക്കാനിടയായ ജി.എൻ. ബാലസുബ്രഹ്മണ്യം (ജി.എൻ.ബി.) തന്റെ ശിഷ്യയായി തെരഞ്ഞെടുത്തത് ഇവരുടെ സംഗീതജീവിതത്തിലെ ഒരു വഴിത്തിരിവായി. ജി.എൻ.ബി.-യുടെ സംഗീതശൈലി ഇവർ ഏറെ സ്വാംശീകരിച്ചിരുന്നെങ്കിലും അന്ധമായി അനുകരിക്കാതിരിക്കാതെ തന്റേതായ ഒരു പാതയിലൂടെ മുന്നേറുവാൻ ശ്രദ്ധിച്ചിരുന്നു. ഗുരുവിനെപ്പോലെ തന്നെ ചടുലവും മനോഹരവുമായി 'മനോധർമ്മം' ഉപയോഗിക്കുവാൻ വസന്തകുമാരി സമർത്ഥയായിരുന്നു. ചുരുങ്ങിയ കാലത്തിനുള്ളിൽ ഒരു മുൻനിര കർണ്ണാടകസംഗീതജ്ഞയാകുവാൻ ഇവർക്ക് കഴിഞ്ഞു.
1946 മുതൽ വസന്തകുമാരി ചലച്ചിത്രസംഗീതലോകത്തും സജീവമായി തുടങ്ങി. 1956-ൽ പുറത്തിറങ്ങിയ മണമകൾ എന്ന തമിഴ് ചലച്ചിത്രത്തിലെ 'എല്ലാം ഇമ്പമയം', 'ചിന്നൻചിറ കിളിയേ' എന്നീ ഗാനങ്ങൾ ഹിറ്റുകളായി. 1960-ലെ രാജ ദേശിംഗ-യിൽ വസന്തകുമാരി ആലപിച്ച 'പാർക്കടൽ അലൈമേലെ' ഏറെ പ്രശസ്തമാവുകയും പിൽക്കാലത്ത് ഭരതനാട്യത്തിലെ ഒരു വായ്‌പാട്ടാവുകയും ചെയ്തു. 'അതിസയം വാനത്തു അറിവുമയം', 'ശെന്താമരൈ കണ്ണനേ', 'വണ്ണ തമിഴ്' തുടങ്ങി നിരവധി ഗാനങ്ങളിലൂടെ വസന്തകുമാരി പിന്നണി ഗാനരംഗത്ത് തന്റേതായ മുദ്ര ചാർത്തിയിട്ടുണ്ട്.
1951-ൽ വസന്തകുമാരി കലൈമാമണി വികടം ആർ.കൃഷ്ണമൂർത്തിയെ വിവാഹം ചെയ്തു. കെ.ശങ്കരരാമനും കെ.ശ്രീവിദ്യയുമാണ് മക്കൾ.
വസന്തകുമാരി തന്നെയായിരുന്നു ശ്രീവിദ്യയുടെ സംഗീതഗുരു. ചെറിയപ്രായത്തിൽ തന്നെ അമ്മയെപ്പോലെ സംഗീതാലാപനം നടത്തുവാൻ ശ്രീവിദ്യ അഭ്യസിച്ചിരുന്നുവെങ്കിലും പിന്നീട് അവർ അഭിനയരംഗത്താണ് ശ്രദ്ധ കേന്ദ്രീകരിച്ചത്. പിൽക്കാലത്ത് മുൻനിര ഗായകരായി മാറിയ മറ്റനേകം പേരും വസന്തകുമാരിയിൽ നിന്നും സംഗീതം അഭ്യസിച്ചിട്ടുണ്ട്. സുധ രഘുനാഥൻ, എ. കന്യാകുമാരി, ട്രിച്ചൂർ വി. രാമചന്ദ്രൻ, യോഗം സന്താനം, ചാരുമതി രാമചന്ദ്രൻ തുടങ്ങിയവർ വസന്തകുമാരിയുടെ ശിഷ്യരാണ്.
താഴത്തങ്ങാടി ബസ്സപകടം
കോട്ടയം ജില്ലയിലെ താഴത്തങ്ങാടിയിലെ അറുപുഴ ഭാഗത്ത് 2010 മാർച്ച് 23-ന്‌ ഉച്ചക്ക് 2.30‌ഓടെ സ്വകാര്യബസ്സ് മീനച്ചിലാറിലേക്ക് മറിഞ്ഞു. പി.ടി.എസ്. എന്ന സ്വകാര്യബസ്സാണ് അപകടത്തിൽ പെട്ടത്. ഈ അപകടത്തിൽ 11 പേർ മരിക്കുകയും നിരവധി പേർക്ക് പരിക്കേൽക്കുകയും ചെയ്തു. മരിച്ചവരിൽ രണ്ട് സ്ത്രീകളും രണ്ട് കുട്ടികളും ഉൾപ്പെടുന്നു. ബസ്സിൽ 40 ഓളം യാത്രക്കാർ ഉണ്ടായിരുന്നു.
അപകട കാരണം
കാറിന് സൈഡ് കൊടുക്കവെ, സ്റ്റിയറിങ് ബാലൻസ് നഷ്ടപ്പെട്ട് വൈദ്യുതി പോസ്റ്റിലിടിച്ചാണ് വാഹനം പുഴയിലേക്ക് മറിഞ്ഞതെന്ന് ഡ്രൈവർ അറിയിച്ചു.
നഷ്ടപരിഹാരം
അപകടത്തിൽ മരിച്ചവരുടെ കുടുംബങ്ങൾക്ക് 3 ലക്ഷം രൂപ വീതം നഷ്ടപരിഹാരം നൽകുമെന്ന് കേരള സർക്കാർ അറിയിച്ചു. രക്ഷാപ്രവർത്തനത്തിനിടയിൽ മരിച്ചു വീണ സതീശന്റെ കുടുംബത്തിനു 5 ലക്ഷം രൂപയും നഷ്ടപരിഹാരം നൽകും.രക്ഷാപ്രവർത്തനത്തിനിടെ പരിക്കേറ്റ കബീറിനും, സൂര്യക്കും ഒരു ലക്ഷം രൂപ ധനസഹായം നൽകുമെന്ന് 2010 മാർച്ച് 24-ന്‌ ചേർന്ന മന്ത്രിസഭായോഗം തീരുമാനിച്ചു.
സെന്റർ ഫോർ ഡെവലപ്മെന്റ് ഓഫ് അഡ്വാൻസ്ഡ് കമ്പ്യൂട്ടിങ്ങ്
ഭാരത സർക്കാരിന്റെ വിവരസാങ്കേതിക മന്ത്രാലയത്തിനു കീഴിൽ പ്രവർത്തിക്കുന്ന ഗവേഷണ-വികസന സംഘടനയാണ് സെന്റർ ഫോർ ഡെവലപ്മെന്റ് ഓഫ് അഡ്വാൻസ്ഡ് കമ്പ്യൂട്ടിങ്ങ്(സി-ഡാക്). അതിവേഗ കമ്പ്യൂട്ടിങ്ങ് വിഷയത്തിൽ ഗവേഷണം നടത്താനും ഭാരതത്തിനു സ്വന്തമായി സൂപ്പർ കമ്പ്യൂട്ടർ വികസിപ്പിക്കാനും ലക്ഷ്യം വെച്ചാണ് സി-ഡാക് സ്ഥാപിതമായത്. ഭാരതത്തിന്റെ തനതായ സൂപ്പർ കമ്പ്യൂട്ടർ ശ്രേണി 'പരം' 1991ൽ വികസിപ്പിച്ചത് സി-ഡാക് ആണ്. മഹേഷ് എതിരജൻ ആണ് സി-ഡാകിന്റെ ഇപ്പോഴത്തെ ഡയറക്ടർ ജനറൽ.
ചരിത്രം
1988 ഇലാണ് സി-ഡാക് സ്ഥാപിതമായത്. ഭാരതം പൊഖ്രാൻ ആണവ പരീക്ഷണം നടത്തിയതിനെ തുടർന്നുണ്ടായ ഉപരോധത്തിന്റെ ഭാഗമായി അമേരിക്ക ഭാരതത്തിലേക്കുള്ള സൂപ്പർ കമ്പ്യൂട്ടറിന്റെ കയറ്റുമതി നിരോധിച്ചു. ഇതാണ് സൂപ്പർ കമ്പ്യൂട്ടിങ്ങ് മേഖലയിൽ സ്വയം പര്യാപ്തത കൈവരിക്കാനും തനതായി സൂപ്പർ കമ്പ്യൂട്ടർ നിർമ്മിക്കാനുമുള്ള ഭാരതത്തിന്റെ ശ്രമങ്ങൾക്ക് വിത്തുപാകിയത്. ഈ ലക്ഷ്യം കൈവരിക്കാൻ ഭാരത സർക്കാരിന്റെ വിവരസാങ്കേതിക വകുപ്പിനു കീഴിൽ സ്വയംഭരണാവകാശമുള്ള സംഘടനയായി സെന്റർ ഫോർ ഡെവലപ്മെന്റ് ഓഫ് അഡ്വാൻസ്ഡ് കമ്പ്യൂട്ടിങ്ങ് പുണെയിൽ സ്ഥാപിതമായി. വിജയ് ഭട്കർ ആയിരുന്നു ആദ്യ ഡയറക്ടർ.
ശാഖകൾ
ഭാരതത്തിലൊട്ടാകെ പതിമൂന്ന് ശാഖകളാണ് സി-ഡാക്കിനുള്ളത്
ഇന്ത്യാ ഡവലപ്മെന്റ് ഗേറ്റ് വേ
ഗ്രാമീണ ഭാരതത്തെ ശക്തിപ്പെടുത്തുന്നതിന്, ദേശീയതല മുൻകയ്യെടുക്കലിൻറെ ഭാഗമായി ഗവണ്മെന്റ് നിയന്ത്രണത്തിൽ പ്രവർത്തിക്കുന്ന ഒരു വെബ്‌പോർട്ടൽ ആണ് 'ഇന്ത്യാ ഡവലപ്മെൻറ് ഗേറ്റ് വേ' (ഐഎൻഡിജി: InDG). 'ഐഎൻഡിജി ഇനിഷ്യേറ്റിവ്' എന്ന ഈ സംരംഭം വികസിപ്പിച്ചിരിക്കുന്നത് ഇൻഫർമേഷൻ ടെക്നോളജി വകുപ്പ്, വാർത്താ വിനിമയ- വിവരസാങ്കേതിക വിദ്യ മന്ത്രാലയം, ഭാരത സർക്കാർ എന്നിവയുടെ പിന്തുണയോടെ  ഹൈദരാബാദിലെ സെൻറർ ഫോർ അഡ്വാൻസ്ഡ് കംപ്യൂട്ടിംഗ് (സി-ഡാക്) കേന്ദ്രമാണ്.
വർഗ്ഗം:വിവരസാങ്കേതികവിദ്യാധിഷ്ഠിത സംഘടനകൾ വർഗ്ഗം:ഭാരതസർക്കാരിന്റെ സ്ഥാപനങ്ങൾ
ടകമക ജില്ല
മഹെയിലെ 22 ഭരണ മേഖലകളിലെ ഒന്നാണ് ടകമക (Takamaka).ഇത് മഹെ ദ്വീപിന്റെ തെക്കുഭാഗത്ത് സ്ഥിതി ചെയ്യുന്നു. ഇവിടുത്തെ ജ്നസംഖ്യ ഏകദേശം 30000 ആയിരുന്നു. ഇവിടുത്തെ പ്രധാന വരുമാന മാർഗ്ഗം മീൻപിടുത്തവും കൃഷിയുമാണ്
ത്യൊലൊ ജില്ല
മലാവിയിലെ ഒരു ജില്ലയാണ്, ത്യൊലൊ (Thyolo). ഇതിന്റെ ആസ്ഥാനം ത്യൊലൊ ആണ്. ജില്ലയുടെ വിസ്തീർണ്ണം 1,715 ച. കി.മീ. ആണ്. ജനസംഖ്യ 458,976 ആയിരുന്നു. ഇവിടെ ഏഴു് ദേശീയ നിയമസ്ഭ മണ്ഡലങ്ങളുണ്ട്.
കുറിപ്പുകൾ
വർഗ്ഗം:മലാവി
കൈറ്റ്
കേരളത്തിലെ പൊതുവിദ്യാലയങ്ങളിൽ ഐ.ടി അധിഷ്ഠിത പ്രവർത്തനങ്ങൾക്ക് നേതൃത്വം നൽകുന്ന സർക്കാർ കമ്പനിയാണ് കൈറ്റ് (പൂർണ്ണനാമം:കേരള ഇൻഫ്രാസ്ട്രക്ചർ ആൻഡ് ടെക്‌നോളജി ഫോർ എഡ്യുക്കേഷൻ). പൊതുവിദ്യാഭ്യാസ വകുപ്പിനു കിഴിലെ ആദ്യത്തെ സർക്കാർ കമ്പനിയാണിത്. പൊതുവിദ്യാഭ്യാസവകുപ്പിന്റെ ഭാഗമായ ഐ.ടി@സ്‌കൂൾ പ്രോജക്ട് ആണ് കൈറ്റ് ആയി മാറിയത്. അടിസ്ഥാന വികസന പ്രവർത്തനങ്ങൾകൂടി ലക്ഷ്യമിടുന്ന കൈറ്റിന്റെ പ്രവർത്തനമേഖല കമ്പനി രൂപീകരണത്തോടെ ഉന്നതവിദ്യാഭ്യാസ മേഖലയിലേക്കും വ്യാപിപ്പിച്ചു. നവകേരള മിഷൻ തുടങ്ങിയശേഷം രൂപീകൃതമാകുന്ന ആദ്യത്തെ പ്രത്യേക ഉദ്ദേശ്യ കമ്പനിയും 'കൈറ്റ്' ആണ്. ഒരു സെക്ഷൻ 8 കമ്പനിയായാണ് കൈറ്റ് രജിസ്റ്റർ ചെയ്തിരിക്കുന്നത്. 2001ലാണ് ഐടി@സ്‌കൂൾ പ്രോജക്ട് രൂപീകരിച്ചത്. 2005ൽ പത്താംക്ളാസിൽ ഐടി പാഠ്യവിഷയമായതും എഡ്യൂസാറ്റ് സംവിധാനവും ബ്രോഡ്ബാൻഡ് ഇന്റർനെറ്റ് നടപ്പാക്കിയതും ഐടി@സ്‌കൂളിനെ ശ്രദ്ധേയമാക്കി. 2008 എസ്എസ്എൽസി പരീക്ഷ പൂർണമായും സ്വതന്ത്രസോഫ്റ്റ്വെയറിലേക്കുമാറി.
ഹൈടെക് സ്കൂൾ
നവകേരള മിഷനു കീഴിലുള്ള പൊതുവിദ്യാഭ്യാസ സംരക്ഷണ യജ്ഞത്തിന്റെ ഭാഗമായി പൊതുവിദ്യാലയങ്ങളെ അന്തർദേശീയ നിലവാരത്തിലേക്കുയർത്തുന്നതിനായി 8 മുതൽ 12 വരെയുള്ള സർക്കാർ/എയ്ഡഡ് സ്‌കൂളുകളിലെ ഏകദേശം 45000 ക്ലാസ്‌മുറികൾ ഹൈടെക് നിലവാരത്തിലെത്തിക്കുന്നതിനുള്ള പദ്ധതിയാണ് ഹൈടെക് സ്കൂൾ. ഈ പദ്ധതി വഴി സംസ്ഥാനത്തെ പൊതുവിദ്യാലയങ്ങളിലെ ഓരോ ക്ലാസ്‌മുറിയ്ക്കും ഒരു ലാപ്‌ടോപ്പും മൾട്ടീമീഡിയ പ്രൊജക്ടറും വൈറ്റ് ബോർഡും ശബ്ദസംവിധാനവും വിതരണം ചെയ്യും. പ്രവർത്തനങ്ങളുടെ നിർവഹണങ്ങളുടെ ആദ്യഘട്ടം പൈലറ്റ് പദ്ധതിയായി 2016 സെപ്റ്റംബർ മുതൽ ആലപ്പുഴ, പുതുക്കാട്, കോഴിക്കോട് നോർത്ത്, തളിപ്പറമ്പ് നിയോജകമണ്ഡലങ്ങളിൽ നടത്തുകയുണ്ടായി. ഡിജിറ്റൽ ഇന്ററാക്ടീവ് പാഠപുസ്തകം, എല്ലാ വിഷയങ്ങളുടെയും പാഠ്യപഠനത്തിനു സഹയാകമാകുന്ന ഡിജിറ്റൽ ഉള്ളടക്ക ശേഖരം, എല്ലാവർക്കും മുഴുവൻ സമയപഠനാന്തരീക്ഷം ഉറപ്പാക്കുന്ന സമഗ്രപോർട്ടൽ, ഇ ലേണിങ്/എം ലേണിങ്/ലേണിങ് മാനേജ്മെന്റ് സംവിധാനം, മൂല്യനിർണയ സംവിധാനങ്ങൾ തുടങ്ങിയവയും ഹൈടെക് സ്കൂളിന്റെ ഭാഗമായി നടപ്പിലാക്കുന്നവയാണ്.
സമഗ്ര ഇ പോർട്ടൽ
ഹൈടെക് സ്കൂൾ പദ്ധതിയുടെ ഭാഗമായി ക്ലാസ്‌മുറികളിൽ 1 മുതൽ 12 വരെ ക്ലാസുകളിലെ പഠനത്തിനാവശ്യമായ റിസോഴ്സുകൾ ഉൾപ്പെടുത്തിക്കൊണ്ട് കൈറ്റ്, സമഗ്ര എന്ന പേരിൽ ഒരു ഇ - പോർട്ടൽ വികസിപ്പിക്കുകയുണ്ടായി. ഈ പോർട്ടലിൽ‌ ഇ - റിസോഴ്സസുകളും പാഠപുസ്തകങ്ങളും ചോദ്യ ശേഖരങ്ങളും ‌ഉൾപ്പെടുത്തിയിട്ടുണ്ട്. മലയാളം, ഇംഗ്ലീഷ്, തമിഴ്, കന്നഡ എന്നീ ഭാഷകളിൽ ഈ വിഭവങ്ങൾ ലഭ്യമാണ്.
ലിറ്റിൽ കൈറ്റ്സ്
thumb|300px|കോട്ടയം ജില്ലയിൽ വെച്ച് നടത്തപ്പെട്ട ലിറ്റിൽ കൈറ്റ്സ് ജില്ലാതല ക്യാമ്പ് കൈറ്റിന്റെ നേതൃത്വത്തിലുള്ള കേരളത്തിലെ പൊതുവിദ്യാലങ്ങളിൽ പഠിക്കുന്ന വിദ്യാർത്ഥികൾ അംഗങ്ങളായുള്ള പദ്ധതിയാണ് ലിറ്റിൽ കൈറ്റ്സ് ഐ.ടി. ക്ലബ്ബുകൾ. പൊതുവിദ്യാഭ്യാസ സംരക്ഷണ യജ്ഞത്തിന്റെ ഭാഗമായി അനിമേഷൻ, സൈബർ സുരക്ഷ, മലയാളം കമ്പ്യൂട്ടിങ്, ഹാർഡ്വെയറും ഇലക്ട്രോണിക്സും എന്നീ മേഖലകളിൽ വിദ്യാർത്ഥികൾക്ക് പരിശീലനം നൽകുന്നതിനായി ആരംഭിച്ച ഹായ് സ്കൂൾ കുട്ടിക്കൂട്ടം എന്ന പദ്ധതിയാണ് പിന്നീട് ലിറ്റിൽ കൈറ്റ്സ് ആയി മാറിയത്. സ്റ്റുഡന്റ് പോലീസ് കേഡറ്റ് പദ്ധതിയുടെ മാതൃകയിലാണ് ഈ പദ്ധതി നടപ്പിലാക്കിയിരിക്കുന്നത്. 2018 ജനുവരി 22-ന് കേരളത്തിന്റെ മുഖ്യമന്ത്രി പിണറായി വിജയൻ ലിറ്റിൽ കൈറ്റ്സിന്റെ സംസ്ഥാന തല ഉദ്ഘാടനം തിരുവനന്തപുരത്ത് നിർവ്വഹിച്ചു.
ഓൺലൈൻ ക്ലാസുകൾ
കോവിഡ് ഭീതി മൂലം വിദ്യാലയങ്ങൾ അടഞ്ഞുകിടന്ന സാഹചര്യത്തിൽ ആണ് ഓൺലൈൻ ക്ളാസുകൾ ആരംഭിച്ചത് .വിക്ടേഴ്സ് ചാനൽ വഴിയാണ് ക്ലാസുകൾ സംപ്രേഷണം ചെയ്തത്. ഇതിനു​പുറമെ www.victers.kite.kerala.gov.in പോർട്ടൽ വഴിയും ഫെയ്സ്ബുക്കിൽ facebook.com/Victers educhannel വഴിയും തത്സമയവും യുട്യൂബ് ചാനലിൽ youtube.com/ itsvictersൽ സംപ്രേക്ഷണത്തിന് ശേഷവും ക്ലാസുകൾ ലഭ്യമാക്കുന്നു .41 ലക്ഷം കുട്ടികൾക്കാണ് പഠനത്തിന് അവസരം ഒരുക്കിയത്
സ്കൂളുകളിൽ ഓൺലൈൻ പഠനത്തിന്‌ ജി സ്യൂട്ട് പ്ലാറ്റ്ഫോം
സംസ്ഥാനത്തെ പൊതുവിദ്യാലയങ്ങളിൽ ഓൺലൈൻ ക്ലാസുകൾക്കായി ഏകീകൃത പ്ലാറ്റ്‌ഫോം കൈറ്റ് സജ്ജമാക്കി. ഗൂഗിൾ ഇന്ത്യ സൗജന്യമായി ലഭ്യമാക്കിയ പൊതു പ്ലാറ്റ്ഫോമിലായിരുന്നു ഇത്. ഇതിന്റെ ഭാഗമായി മുഴുവൻ സ്കൂൾ കുട്ടികളെയും അധ്യാപകരെയും kiteschool.in എന്ന പൊതുഡൊമൈനിൽ കൊണ്ടുവരാനുള്ള പദ്ധതി ആരംഭിച്ചു.
പ്ലാറ്റ്‌ഫോമിന്റെ സവിശേഷതകൾ
മറ്റുള്ളവർക്ക് നുഴഞ്ഞുകയറാനാകില്ല. അനോണിമസായി പ്രവേശിക്കുന്നവരെ ട്രാക്ക് ചെയ്യാനും കഴിയും. കുട്ടികൾക്കും എന്നിങ്ങനെ) സൗകര്യമുണ്ട്. കൈറ്റ് വിക്ടേഴ്സിലൂടെയുള്ള ഫസ്റ്റ്ബെൽ 2.0 ക്ലാസുകൾ, സമഗ്രവിഭവ പോർട്ടലിലെ വിഭവങ്ങൾ തുടങ്ങിയവയും ഇപ്രകാരം കുട്ടികൾക്ക് ലഭ്യമാക്കാം.
കൈറ്റ് ഓപ്പൺ ഓൺലൈൻ ലേണിങ്ങ് (KOOL)
കേരളത്തിലെ അധ്യാപകർക്കും വിദ്യാർത്ഥികൾക്കും ഓൺലൈനായി പരിശീലനം നൽകുക എന്ന ലക്ഷ്യത്തോടെ കൈറ്റ് ആരംഭിച്ച ഓൺലൈൻ പരിശീലന പോർട്ടലാണ് കൈറ്റ് ഓപ്പൺ ഓൺലൈൻ ലേണിങ്ങ് (KOOL). സഹായക ഫയലുകളുടെയും വീഡിയോ പഠന വിഭവങ്ങളുടെയും സഹായത്തോടെ നിശ്ചിത കാലയളവിലുള്ള കോഴ്സുകളാണ് പോർട്ടലിൽ നല്കിയിരിക്കുന്നത്. പ്രൊബേഷൻ പൂർത്തീകരിക്കേണ്ട അധ്യാപകർക്കുള്ള പരിശീലന പരിപാടിയാണ് ആദ്യ ഘട്ടത്തിൽ ആരംഭിക്കുന്നത്.
ചൗധരി റഹ്മത്ത് അലി
ഒരു പാകിസ്താൻ വാദം ആദ്യ മായി ഉയര്ർത്തിയ  ദേശീയവാദിയായിരുന്നു ചൗധരി റഹ്മത്ത് അലി ( /ɑː L i / ;     16 നവംബർ 1897 - 3 ഫെബ്രുവരി 1951). പാകിസ്താൻ ഭരണകൂടത്തിന്റെ സൃഷ്ടിയുടെ ആദ്യകാല വക്താക്കളിലൊരാളായിരുന്നു അദ്ദേഹം. ദക്ഷിണേഷ്യയിലെ ഒരു പ്രത്യേക മുസ്‌ലിം മാതൃരാജ്യത്തിന് "പാകിസ്താൻ" എന്ന പേര് സൃഷ്ടിച്ചതിന്റെ ബഹുമതി അദ്ദേഹത്തിനുണ്ട്. പാകിസ്താൻ പ്രസ്ഥാനത്തിന്റെ തുടക്കക്കാരൻ എന്നറിയപ്പെടുന്നു.
കേംബ്രിഡ്ജ് യൂണിവേഴ്സിറ്റിയിൽ 1933 ൽ, നിയമവിദ്യാർഥിയായിരുന്ന സമയത്ത് റഹ്മത്ത് അലി  ലഘുലേഖ രൂപത്തിൽ രചിച്ചതായിരുന്നു    " ; എന്നേക്കും ജീവിക്കാൻ അല്ലെങ്കിൽ നശിക്കാൻ ആണോ ഇപ്പോൾ അല്ലെങ്കിൽ ഒരിക്കലും? എന്ന് അറിയപ്പെടുന്ന " പാകിസ്താൻ പ്രഖ്യാപനം ".     ലണ്ടനിൽ നടന്ന മൂന്നാം റൗണ്ട് ടേബിൾ കോൺഫറൻസിലേക്ക് ബ്രിട്ടീഷ്, ഇന്ത്യൻ പ്രതിനിധികളെ അഭിസംബോധന ചെയ്ത് നൽകിയ പ്രമേയം  വിദ്യാർത്ഥികളുടെ ആശയങ്ങളായി  നിരസിക്കപ്പെട്ടു. എന്നാൽ 1940 ആയപ്പോഴേക്കും ഉപഭൂഖണ്ഡത്തിലെ മുസ്‌ലിം രാഷ്ട്രീയം അവയെ അംഗീകരിക്കാൻ എത്തി.  അഖിലേന്ത്യാ മുസ്‌ലിം ലീഗിന്റെ ലാഹോർ പ്രമേയത്തിലേക്ക് സ്വീകരിക്കുകയും അത് ഉടൻ തന്നെ, പത്രങ്ങളിൽ "പാകിസ്താൻ പ്രമേയം" എന്ന് വിളിക്കപ്പെടുകയും ചെയ്തു.
പാകിസ്താൻ രൂപീകരിച്ചതിനുശേഷം 1948 ഏപ്രിലിൽ ചൗധരി റഹ്മത്ത് അലി ഇംഗ്ലണ്ടിൽ നിന്ന് മടങ്ങിയെത്തി. രാജ്യത്ത് തുടരാൻ പദ്ധതിയിട്ടിരുന്നെങ്കിലും അദ്ദേഹത്തിന്റെ സമ്പത്തുകൾ കണ്ടുകെട്ടുകയും പ്രധാനമന്ത്രി ലിയാകത്ത് അലി ഖാൻ അദ്ദേഹത്തെ പുറത്താക്കുകയും ചെയ്തു. 1948 ഒക്ടോബറിൽ അലി രാജ്യം വിട്ടു. 1951 ഫെബ്രുവരി 3 ന് കേംബ്രിഡ്ജിൽ "നിരാലംബനും ഒറ്റപ്പെട്ടവനും ഏകാന്തനുമായി" അദ്ദേഹം അന്തരിച്ചു. പാപ്പരായ അലിയുടെ ശവസംസ്കാരച്ചെലവുകൾ കേംബ്രിഡ്ജിലെ ഇമ്മാനുവൽ കോളേജ് വഹിച്ചു. 1951 ഫെബ്രുവരി 20 ന് ചൗധരി റഹ്മത്ത് അലിയെ കേംബ്രിഡ്ജ് സിറ്റി സെമിത്തേരിയിൽ സംസ്‌കരിച്ചു.
വിദ്യാഭ്യാസവും തൊഴിലും
1897 നവംബറിൽ ബ്രിട്ടീഷ് ഇന്ത്യ യിലെ പഞ്ചാബിൽ ഗുജ്ജർ മുസ്ലീം കുടുംബത്തിൽ ജനിച്ചു. 1918 ൽ ലാഹോറിലെ ഇസ്ലാമിയ കോളേജിൽ നിന്ന് ബിരുദം നേടിയ ശേഷം നിയമപഠനത്തിനായി പഞ്ചാബ് സർവകലാശാലയിൽ ചേരുന്നതിന് മുമ്പ് ലാഹോറിലെ ബീച്ചിസൺ കോളേജിൽ പഠിപ്പിച്ചു. എന്നിരുന്നാലും, 1930 ൽ കേംബ്രിഡ്ജിലെ ഇമ്മാനുവൽ കോളേജിൽ ചേരാൻ അദ്ദേഹം ഇംഗ്ലണ്ടിലേക്ക് പോയി. തുടർന്ന് കേംബ്രിഡ്ജ് സർവകലാശാലയിൽ നിന്ന് 1933 ൽ ബിഎ ബിരുദവും 1940 ൽ എംഎയും നേടി. 1933 ൽ അദ്ദേഹം " ഇപ്പോൾ അല്ലെങ്കിൽ ഒരിക്കലും " എന്ന ലഘുലേഖ പ്രസിദ്ധീകരിച്ചു, പാകിസ്താൻ എന്ന പദം ആദ്യമായി ഉപയോഗിച്ചു. കേംബ്രിഡ്ജ്, ഡബ്ലിൻ സർവകലാശാലകളിൽ നിന്ന് എംഎ, എൽഎൽബി എന്നിവ നേടി റഹ്മത്ത് അലി ഇംഗ്ലണ്ടിൽ വിദ്യാഭ്യാസം പൂർത്തിയാക്കി. 1946 ൽ അദ്ദേഹം ഇംഗ്ലണ്ടിൽ പാകിസ്താൻ ദേശീയ പ്രസ്ഥാനം സ്ഥാപിച്ചു. 1947 വരെ അദ്ദേഹം ദക്ഷിണേഷ്യയെക്കുറിച്ചുള്ള തന്റെ കാഴ്ചപ്പാടിനെക്കുറിച്ച് വിവിധ ലഘുലേഖകൾ പ്രസിദ്ധീകരിച്ചു. കൂട്ടക്കൊലകളും കൂട്ട കുടിയേറ്റങ്ങളും മൂലം ഇന്ത്യയുടെ വിഭജനം അദ്ദേഹത്തെ നിരാശപ്പെടുത്തി. ഗൾഫ് രാജ്യങ്ങൾക്കിടയിൽ പ്രദേശങ്ങൾ വിതരണം ചെയ്യുന്നതിലും അദ്ദേഹം അതൃപ്തനായിരുന്നു, ഇത് അസ്വസ്ഥതകൾക്ക് ഒരു പ്രധാന കാരണമായി അദ്ദേഹം കണക്കാക്കി.
തത്ത്വശാസ്ത്രം
മുഹമ്മദ് ഇക്ബാലിന്റെയും മറ്റുള്ളവരുടെയും പുറമെ അലിയുടെ രചനകളും പാകിസ്താന്റെ രൂപീകരണത്തിന് പ്രധാന ഉത്തേജകമായിരുന്നു. ബംഗാൾ മേഖലയിലെ ഒരു മുസ്‌ലിം മാതൃരാജ്യത്തിന് " ബംഗിസ്ഥാൻ ", ഡെക്കാനിലെ ഒരു മുസ്‌ലിം മാതൃരാജ്യത്തിന് " ഉസ്മാനിസ്ഥാൻ " എന്ന പേര് അദ്ദേഹം വാഗ്ദാനം ചെയ്തു. വിവിധ മതങ്ങളുടെ തെക്കേ ഏഷ്യയുടെ പേരായി അദ്ദേഹം ദിനിയയെ നിർദ്ദേശിച്ചു.
'പാകിസ്താന്റെ' സങ്കല്പം
1932 ൽ അലി കേംബ്രിഡ്ജിലെ 3 ഹംബർസ്റ്റോൺ റോഡിലെ ഒരു വീട്ടിലേക്ക് മാറി. ഈ വീടിന്റെ ഒരു മുറിയിലാണ് അദ്ദേഹം ആദ്യമായി 'പാക്സ്ഥാൻ' എന്ന വാക്ക് എഴുതിയതെന്ന് പറയപ്പെടുന്നു. പേര് സൃഷ്ടിച്ചതിന് നിരവധി വിവരണങ്ങളുണ്ട്. 1932 ൽ അലി തന്റെ സുഹൃത്തുക്കളായ പിർ അഹ്സാൻ-ഉദ്-ദിൻ, ഖ്വാജ അബ്ദുൾ റഹിം എന്നിവരോടൊപ്പം തേംസിന്റെ തീരത്ത് നടക്കുമ്പോൾ ഈ പേര് വന്നതായി ഒരു സുഹൃത്ത് അബ്ദുൾ കരീം ജബ്ബാർ പറഞ്ഞു. . അലിയുടെ സെക്രട്ടറി മിസ് ഫ്രോസ്റ്റ് പറയുന്നതനുസരിച്ച്, ലണ്ടൻ നഗരത്തിലൂടെ ബസിൽ യാത്രചെയ്യുമ്പോഴാണ് അദ്ദേഹം ഈ ആശയം മുന്നോട്ട് വച്ചത്.
ഒന്നാമത്തെയും രണ്ടാമത്തെയും റൗണ്ട് ടേബിൾ കോൺഫറൻസുകളുടെ പ്രതിനിധികൾ ഒരു അഖിലേന്ത്യാ ഫെഡറേഷന്റെ തത്ത്വം അംഗീകരിച്ചുകൊണ്ട് 'ഒഴികഴിവില്ലാത്ത മണ്ടത്തരവും അവിശ്വസനീയമായ വിശ്വാസവഞ്ചനയും' നടത്തിയെന്ന് അലി വിശ്വസിച്ചു. വടക്കുപടിഞ്ഞാറൻ യൂണിറ്റുകളിലെ 30 ദശലക്ഷം മുസ്‌ലിംകളുടെ ദേശീയ പദവി അംഗീകരിക്കണമെന്നും അവർക്ക് പ്രത്യേക ഫെഡറൽ ഭരണഘടന അനുവദിക്കണമെന്നും അദ്ദേഹം ആവശ്യപ്പെട്ടു.
ഇക്ബാലും ജിന്നയും
വലത്ത്‌|ലഘുചിത്രം|200x200ബിന്ദു| 1932 ൽ ഇക്ബാൽ ഇംഗ്ലണ്ട് സന്ദർശനവേളയിൽ മുഹമ്മദ് ഇക്ബാൽ (മധ്യഭാഗത്ത്), ഖവാജ അബ്ദുൾ റഹിം (വലത്ത്), മറ്റ് ഒരു കൂട്ടം യുവ പ്രവർത്തകർ എന്നിവരോടൊപ്പം ചൗധരി റഹ്മത്ത് അലി (ഇടത്തു നിന്ന് ആദ്യം ഇരിക്കുന്നു).
നിർദ്ദേശിച്ച മാപ്പുകളും പേരുകളും
" പാകിസ്താൻ ദേശീയ പ്രസ്ഥാനത്തിന്റെ സ്ഥാപകൻ " എന്ന് സ്വയം വിശേഷിപ്പിച്ച നിരവധി ലഘുലേഖകൾ അലി പ്രസിദ്ധീകരിച്ചിരുന്നു, ഈ ലഘുലേഖകളിൽ അലി ഉപഭൂഖണ്ഡത്തിന്റെ വിവിധ ഭൂപടങ്ങൾ ചേർത്തിട്ടുണ്ട്. ഹൈദറിസ്ഥാൻ, സിദ്ദിഖിസ്ഥാൻ, ഫാറൂഖിസ്ഥാൻ, മുയിനിസ്താൻ, മാപ്ലിസ്ഥാൻ, സഫിസ്ഥാൻ, നസരിസ്ഥാൻ എന്നിവയായിരുന്നു ഈ പേരുകൾ. ശ്രീലങ്കയുടെ ഭൂപടത്തിൽ സഫിസ്ഥാൻ, നസരിസ്ഥാൻ രാജ്യങ്ങൾ നിർദ്ദേശിക്കപ്പെട്ടു
തന്റെ ഭൂപടങ്ങളിൽ അദ്ദേഹം ഇന്ത്യൻ ഉപഭൂഖണ്ഡത്തെ 'പക്കാസിയ' എന്നും കൂടുതൽ തവണ 'ദിനിയ' എന്നും പുനർനാമകരണം ചെയ്തു. പാകിസ്താൻ, ഉസ്മാനിസ്ഥാൻ (ഹൈദരാബാദ് ഡെക്കാനെയും അയൽ പ്രദേശങ്ങളെയും പ്രതിനിധീകരിക്കുന്നു), ബംഗിസ്ഥാൻ (ബംഗാളിനെ പ്രതിനിധീകരിക്കുന്നു) എന്നിവയുമായി ദിനിയയെ പ്രതിനിധീകരിച്ചു.. ഉസ്മാനിസ്ഥാൻ എന്ന ഇസ്ലാമിക രാജ്യമാവാൻ അദ്ദേഹം ഹൈദരാബാദ് നാട്ടുരാജ്യത്തെ നിർദ്ദേശിച്ചു. ഇന്ത്യൻ ഉപഭൂഖണ്ഡത്തിൽ ചുറ്റും സമുദ്രങ്ങളുടെ പുനർനാമകരണവും അദ്ദേഹത്തിന്റെ ആദ്രഹമായിരുന്നു.
പാകിസ്താൻ സൃഷ്ടിച്ചതിനുശേഷം
ചൗധരി റഹ്മത്ത് അലി പാകിസ്താൻ രൂപീകരണത്തിലെ ഒരു പ്രധാന വ്യക്തിയായിരുന്നുവെങ്കിലും ജീവിതത്തിന്റെ ഭൂരിഭാഗവും അദ്ദേഹം ഇംഗ്ലണ്ടിലായിരുന്നു.
1947 ൽ പാകിസ്താൻ വിഭജനത്തിനും സൃഷ്ടിക്കും ശേഷം 1948 ഏപ്രിൽ 6 ന് അലി പാകിസ്താനിലെ ലാഹോറിലേക്ക് മടങ്ങി. ലാഹോറിലെത്തിയതുമുതൽ, പാകിസ്താൻ ഒരു ചെറു രാജ്യമായി സൃഷ്ടിച്ചതിൽ അതൃപ്തി പ്രകടിപ്പിച്ചിരുന്നു. 1933 ലെ ലഘുലേഖയിൽ വിഭാവനം ചെയ്തതിനേക്കാൾ ചെറിയ പാകിസ്താനിൽ അദ്ദേഹം തൃപ്തനായിരുന്നില്ല. ഒരു ചെറിയ പാകിസ്താനെ സ്വീകരിച്ചതിന് ജിന്നയെ അദ്ദേഹം അപലപിക്കുകയും  " ക്വിസ്ലിംഗ് -ഇ-ആസാം" എന്ന് അദ്ദേഹത്തെ വിളിക്കുകയുംചെയ്തു.
രാജ്യത്ത് തുടരാൻ അലി പദ്ധതിയിട്ടിരുന്നെങ്കിലും അദ്ദേഹത്തെ അന്നത്തെ പ്രധാനമന്ത്രി ലിയാഖത്ത് അലി ഖാൻ പാകിസ്താനിൽ നിന്ന് പുറത്താക്കി. അദ്ദേഹത്തിന്റെ സാധനങ്ങൾ കണ്ടുകെട്ടി. 1948 ഒക്ടോബറിൽ അദ്ദേഹം വെറുംകൈയോടെ ഇംഗ്ലണ്ടിലേക്ക് പോയി.
മരണം
വലത്ത്‌|ലഘുചിത്രം|200x200ബിന്ദു| അലിയുടെ ശവകുടീരത്തിലെ സ്മാരകശില 1951 ഫെബ്രുവരി 3 ന് കേംബ്രിഡ്ജിൽ വച്ച് ചൗധരി റഹ്മത്ത് അലി അന്തരിച്ചു. തെൽമ ഫ്രോസ്റ്റ് പറയുന്നതനുസരിച്ച്, മരണസമയത്ത് അദ്ദേഹം നിരാലംബനും ഏകാന്തനുമായിരുന്നു. കേംബ്രിഡ്ജിലെ ഇമ്മാനുവൽ കോളേജിലെ അദ്ധ്യാപകൻ, എഡ്വേർഡ് വെൽബൺ, ശവസംസ്കാരച്ചെലവുകൾ കോളേജ് വഹിക്കുമെന്ന് നിർദ്ദേശിച്ചു. ഫെബ്രുവരി 20 ന് ഇംഗ്ലണ്ടിലെ കേംബ്രിഡ്ജിലെ കേംബ്രിഡ്ജ് സിറ്റി സെമിത്തേരിയിൽ അദ്ദേഹത്തെ സംസ്കരിച്ചു. ലണ്ടൻ ഓഫീസും പാകിസ്താനിലെ ബന്ധപ്പെട്ട അധികാരികളും തമ്മിലുള്ള കത്തിടപാടുകൾക്ക് ശേഷം, 1953 നവംബറിൽ ശവസംസ്കാര ചെലവുകളും മറ്റ് മെഡിക്കൽ ചെലവുകളും പാകിസ്താൻ ഹൈക്കമ്മീഷണർ തിരിച്ചടച്ചു.
ബാഹ്യ ലിങ്കുകൾ
വർഗ്ഗം:ബ്രിട്ടീഷ് ഇന്ത്യയിലെ വ്യക്തികൾ വർഗ്ഗം:1951-ൽ മരിച്ചവർ വർഗ്ഗം:1895-ൽ ജനിച്ചവർ
വിഎംവെയർ
വിഎംവെയർ, ഇൻക്. എന്നത് വെർച്ചുവലൈസേഷൻ സോഫ്റ്റ്‌വെയറുകൾ പ്രദാനം ചെയ്യുന്ന ഒരു സ്ഥാപനം ആണ്. x86 ആർക്കിടെക്ചർ വിർച്വലൈസ് ചെയ്തുകൊണ്ട് വാണിജ്യപരമായി വിജയിച്ച ആദ്യത്തെ കമ്പനിയാണ് വിഎംവെയർ. 1998ൽ പാലോ ആൾട്ടോ, കാലിഫോർണിയ, യുഎസ്എയിലാണ് ഇത് സ്ഥാപിതമായത്. 2004ൽ ഇഎംസി കോർപറേഷൻ ഈ സ്ഥാപനം ഏറ്റെടുക്കുകയും ഒരു പ്രത്യേക സോഫ്റ്റ്‌വെയർ വിഭാഗമായി പ്രവർത്തിക്കുകയും ചെയ്യുന്നു.
വിഎംവെയറിന്റെ ഡെസ്ക്ടോപ്പ് സോഫ്റ്റ്‌വെയർ മൈക്രോസോഫ്റ്റ് വിൻഡോസ്‌, ലിനക്സ്‌, മാക് ഓഎസ് എന്നിവയിൽ പ്രവർത്തിക്കുമ്പോൾ സെർവറുകൾക്ക് വേണ്ടിയുള്ള വിഎംവെയറിന്റെ എന്റർപ്രൈസ് സോഫ്റ്റ്‌വെയർ ഹൈപർവൈസറുകളായ വിഎംവെയർ ഇഎസ്എക്സ്,വിഎംവെയർ ഇഎസ്എക്സ്ഐ എന്നിവ ഒരു പ്രത്യേക ഓപ്പറേറ്റിങ് സിസ്റ്റത്തിന്റെ സഹായമില്ലാതെ ഹാർഡ്വെയറിൽ നേരിട്ട് പ്രവർത്തിക്കുന്നവയാണ്.
2022 മെയ് മാസത്തിൽ, 61 ബില്യൺ ഡോളർ മൂല്യമുള്ള ഒരു ക്യാഷ് ആൻഡ് സ്റ്റോക്ക് ഇടപാടിൽ വിഎംവെയർ സ്വന്തമാക്കാനുള്ള കരാർ ബ്രോഡ്കോം ഇങ്ക് പ്രഖ്യാപിച്ചു.
ആദ്യകാല ചരിത്രം
1998-ൽ, ഡയാൻ ഗ്രീൻ, മെൻഡൽ റോസെൻബ്ലം, സ്കോട്ട് ഡിവൈൻ, എഡ്വേർഡ് വാങ്, എഡ്വാർഡ് ബഗ്നിയൻ എന്നിവർ ചേർന്ന് വിഎംവെയർ സ്ഥാപിച്ചു. ഗ്രീനും റോസെൻബ്ലവും ബെർക്ക്‌ലിയിലെ കാലിഫോർണിയ സർവകലാശാലയിലെ ബിരുദ വിദ്യാർത്ഥികളായിരുന്നു. എഡ്വാർഡ് ബഗ്നിയൻ 2005 വരെ വിഎംവെയറിന്റെ ചീഫ് ആർക്കിടെക്റ്റും സിടിഒ(CTO) ആയും തുടർന്നു, തുടർന്ന് നുവോവ സിസ്റ്റംസ് (ഇപ്പോൾ സിസ്‌കോയുടെ ഭാഗം) എറ്റെടുത്തു. 1998 അവസാനത്തോടെ ഏകദേശം 20 ജീവനക്കാരുമായി ആദ്യ വർഷം, വിഎംവെയർ സ്റ്റെൽത്ത് മോഡിൽ പ്രവർത്തിച്ചു. രണ്ടാം വർഷത്തിന്റെ തുടക്കത്തിൽ, 1999 ഫെബ്രുവരിയിൽ, ക്രിസ് ഷിപ്ലി സംഘടിപ്പിച്ച ഡെമോ കോൺഫറൻസിൽ കമ്പനി ഔദ്യോഗികമായി ആരംഭിച്ചു. ആദ്യത്തെ ഉൽപ്പന്നമായ വിഎംവെയർ വർക്ക്‌സ്റ്റേഷൻ 1999 മെയ് മാസത്തിൽ ഡെലിവർ ചെയ്തു, വിഎംവെയർ ജിഎസ്എക്സ്(GSX) സെർവറും (ഹോസ്‌റ്റഡ്) വിഎംവെയർ ഇഎസ്എക്സ്(ESX) സെർവറും (ഹോസ്റ്റ്‌ലെസ്സ്) 2001-ൽ കമ്പനി സെർവർ വിപണിയിൽ പ്രവേശിച്ചു.
2003-ൽ, വിഎംവെയർ വിഎംവെയർ വെർച്വൽ സെന്റർ, വിമോഷൻ, വെർച്വൽ സിമെട്രിക് മൾട്ടി-പ്രോസസിംഗ് (എസ്എംപി) സാങ്കേതികവിദ്യ എന്നിവ ആരംഭിച്ചു. 64-ബിറ്റ് പിന്തുണ 2004 ൽ അവതരിപ്പിച്ചു.
ഇഎംസി ഏറ്റെടുക്കൽ
2004 ജനുവരി 9-ന്, 2003 ഡിസംബർ 15-ന് പ്രഖ്യാപിച്ച നിർണ്ണായക കരാറിന്റെ നിബന്ധനകൾ പ്രകാരം, ഇഎംസി (ഇപ്പോൾ ഡെൽ ഇഎംസി) 625 ദശലക്ഷം ഡോളർ പണമായി നൽകി കമ്പനിയെ ഏറ്റെടുത്തു. 2007 ഓഗസ്റ്റ് 14-ന്, ഇഎംസി വിഎംവെയറിന്റെ 15% പ്രാഥമിക പബ്ലിക് ഓഫർ വഴി പൊതുജനങ്ങൾക്ക് വിറ്റു. ഷെയറുകളുടെ വില ഒരു ഷെയറിന് 29 യുഎസ് ഡോളർ ആയിരുന്നു, ദിവസവും ക്ലോസ് ചെയ്തിരുന്നത് 51 യുഎസ് ഡോളറിന് ആയിരുന്നു.
2008 ജൂലൈ 8-ന്, നിരാശാജനകമായ സാമ്പത്തിക പ്രകടനത്തിന് ശേഷം, ഡയറക്ടർ ബോർഡ് വിഎംവെയർ സഹസ്ഥാപകനും പ്രസിഡന്റും സിഇഒയുമായ ഡയാൻ ഗ്രീനിനെ പുറത്താക്കി, പകരം ഇഎംസിയുടെ ക്ലൗഡ് കമ്പ്യൂട്ടിംഗ് ബിസിനസ് യൂണിറ്റിന്റെ തലവനായി 14 വർഷം മുമ്പ് റിട്ടയർ ചെയ്ത മൈക്രസോഫ്റ്റ് വെറ്ററൻ പോൾ മാരിറ്റ്സിനെ നിയമിച്ചു. പത്ത് വർഷം മുമ്പ് കമ്പനി സ്ഥാപിതമായത് മുതൽ ഗ്രീൻ സിഇഒ ആയിരുന്നു. 2008 സെപ്റ്റംബർ 10-ന് കമ്പനിയുടെ സഹസ്ഥാപകനും മുഖ്യ ശാസ്ത്രജ്ഞനും ഡയാൻ ഗ്രീന്റെ ഭർത്താവുമായ മെൻഡൽ റോസൻബ്ലം രാജിവച്ചു.
സപ്തതാളങ്ങൾ
കർണാടക സംഗീതത്തിൽ സപ്തതാളങ്ങൾ എന്നറിയപ്പെടുന്ന ഏഴ്‌ അടിസ്ഥാന താളങ്ങളാണുള്ളത്‌. സപ്തതാളങ്ങൾ താഴെപ്പറയുന്നവയാണ്‌.
അംഗങ്ങൾ
താളത്തിന്റെ ഒരു ഭാഗം (unit) ആണ്‌ അംഗം. വിവിധ അംഗങ്ങൾ ചേർന്നാണ്‌ ഒരു താളം രൂപപ്പെടുന്നത്‌. ഷഡംഗങ്ങൾ എന്നു വിളിക്കപ്പെടുന്ന 6 അംഗങ്ങൾ ആണ്‌ പ്രധാനമായും കർണ്ണാടക സംഗീതത്തിൽ ഉള്ളതെങ്കിലും ആദ്യ 3 അംഗങ്ങൾ മാത്രമേ സപ്തതാളങ്ങളിൽ ഉപയോഗിക്കുന്നുള്ളൂ. (ശ്രീ മുത്തയ്യാ ഭാഗവതരുടെ സംഗീതലക്ഷണ സാഗരത്തിൽ ഷഡംഗങ്ങൾക്കു പുറമേ ദ്രുതശേഖരം എന്ന ഒരംഗം കൂടി ചേർത്തു 'സപ്താംഗചക്രം' എന്ന ഒരു രീതി പ്രതിപാദിച്ചിട്ടുണ്ട്‌)
ഓരോ താളത്തിന്റെയും അംഗങ്ങൾ താഴെപ്പറയും വിധമാണ്‌.
ജാതികൾ
താളങ്ങളിൽ ലഘുവിന്‌ എത്ര അക്ഷരകാലങ്ങളാണുള്ളത്‌ എന്നു നിർണ്ണയിക്കുന്നത്‌ ജാതികളാണ്‌. തിസ്രം(3), ചതുരശ്രം(4), മിസ്രം(7), ഖണ്ഡം(5) സങ്കീർണ്ണം(9) എന്നിങ്ങനെ അഞ്ചു ജാതികളാണ്‌ കർണ്ണാടക സംഗീതത്തിൽ ഉള്ളത്‌.
തിസ്രത്തിന്‌ 3 അക്ഷരകാലവും, ചതുരശ്രത്തിന്‌ 4 അക്ഷരകാലവുമാണുള്ളത്‌. തിസ്രവും, ചതുരശ്രവും ചേർന്ന്‌ മിശ്രവും (7 അക്ഷരകാലം), മിശ്രവും, തിശ്രവും ചേർന്നതിനെ രണ്ടായി ഖണ്ഡിച്ചത്‌ (5 അക്ഷരകാലം) ഖണ്ഡവും, ചതുരശ്രവും, ഖണ്ഡവും ചേർന്നത്‌ (9 അക്ഷരകാലം) സങ്കീർണ്ണവുമാണ്‌. ജാതികൾ താളങ്ങളിലെ ലഘുവിന്റെ അക്ഷരകാലങ്ങൾക്ക് മാറ്റം വരുത്തുന്നതിനാൽ ഓരോജാതിയിലും താളങ്ങളുടെ മൊത്തം അക്ഷരകാലങ്ങൾക്ക്‌ വ്യത്യാസം വരും
ഉദാഹരണത്തിന്‌ ധ്രുവതാളത്തിന്റെ അംഗങ്ങൾ എല്ലാ ജാതിയിലും |O|| (ലഘു, ദ്രുതം, ലഘു, ലഘു) എന്നിവയാണെങ്കിലും ഓരോ ജാതികൾക്കും അനുസരിച്ച് താളങ്ങളുടെ മൊത്തം അക്ഷരകാലങ്ങൾക്ക് വ്യത്യാസം സംഭവിക്കും. ദ്രുതത്തിന് എല്ലാ ജാതികളിലും രണ്ട് അക്ഷര കാലമാണുള്ളത്‌. എന്നാൽ ലഘുവിന്റെ അക്ഷരകാലങ്ങൾ താഴെക്കാണും വിധം വ്യത്യാസപ്പെട്ടിരിക്കും.
തിശ്രജാതി ധ്രുവതാളം |O|| - 3+2+3+3 = 11 അക്ഷരകാലങ്ങൾ
മിശ്രജാതി ധ്രുവതാളം - |O|| - 7+2+7+7 = 23 അക്ഷരകാലങ്ങൾ
ഖണ്ഡജാതി ധ്രുവതാളം - |O|| - 5+2+5+5+ = 17 അക്ഷരകാലങ്ങൾ
സങ്കീർണ്ണജാതി ധ്രുവതാളം - |O|| - 9+2+9+9 = 29 അക്ഷരകാലങ്ങൾ
ഇങ്ങനെ ഏഴു താളങ്ങൾക്കും തിസ്രം(3), ചതുരശ്രം(4), മിസ്രം(7), ഖണ്ഡം(5) സങ്കീർണ്ണം(9) എന്നിങ്ങനെ അയ്യഞ്ചു വകഭേദങ്ങളടക്കം 35 താളവിധങ്ങളുണ്ട്‌.
സപ്ത താളങ്ങളും, അവയുടെ വിഭാഗങ്ങളും, അക്ഷരകാലങ്ങളും
കർണ്ണാടക സംഗീതത്തിൽ ഏറ്റവും അധികം ഉപയോഗിക്കപ്പെടുന്ന താളമാണ് ചതുരശ്രജാതി ത്രിപുട താളം. ഈ താളത്തെ ആദിതാളം എന്നാണ് അറിയപ്പെടുന്നത്.
വർഗ്ഗം:കർണ്ണാടകസംഗീതം
ദിനേഷ് ത്രിവേദി
ആൾ ഇൻഡ്യ ത്രിണമൂൽ കോൺഗ്രസ്സ് നേതാവും മുൻ ഇൻഡ്യൻ റെയിൽവെ വകുപ്പു മന്ത്രിയുമായിരുന്നു ദിനേഷ് ത്രിവേദി. പതിനഞ്ചാം ലോക്സഭയിൽ പശ്ചിമ ബംഗാളിലെ ബാരക്ക്പൂർ ലോക്സഭാ മണ്ഡലത്തിൽ നിന്നാണ് ത്രിവേദി തെരഞ്ഞെടുക്കപ്പെട്ടത്. ഇൻഡോ-യൂറോപ്യൻ യൂണിയൻ പാർലമെന്ററി ഫോറത്തിന്റെ ചെയർമാനായും ഇദ്ദേഹം പ്രവർത്തിക്കുന്നു.
റെയിൽവെ ബഡ്ജറ്റ് വിവാദം
തീവണ്ടി യാത്രാനിരക്ക് വർധനയെ ചൊല്ലിയുണ്ടായ തർക്കത്തിനൊടുവിലാണ് ദിനേഷ് ത്രിവേദി റെയിൽവേ മന്ത്രിസ്ഥാനം രാജിവെച്ചത്. തൃണമൂൽ നേതാവ് മമത ബാനർജി ആവശ്യപ്പെട്ടതനുസരിച്ചാണ് രാജി. ബജറ്റ് അവതരണ തർക്കത്തെ തുടർന്ന് ത്രിവേദിയോട് രാജിവെക്കണമെന്ന് തൃണമൂൽ കോൺഗ്രസ് വിപ്പ് കല്യാൺ ബാനർജിയുടെ നിർദ്ദേശം നൽകിയിരുന്നെങ്കിലും ത്രിവേദി ആദ്യം നിരാകരിച്ചു.
അവലംബം
വർഗ്ഗം:1950-ൽ ജനിച്ചവർ
വർഗ്ഗം:ജൂൺ 4-ന് ജനിച്ചവർ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ വർഗ്ഗം:ഇന്ത്യയിലെ രാഷ്ട്രീയപ്രവർത്തകർ വർഗ്ഗം:ഇന്ത്യയുടെ റെയിൽവെ മന്ത്രിമാർ
അൻഡ്രോണിക്കസ് II
ബൈസാന്റിയൻ ചക്രവർത്തിയായിരുന്നു അൻഡ്രോണിക്കസ് II. മൈക്കൽ പലിയോലോഗസ് VIII-ആമന്റെ (1225-82) സീമന്തപുത്രനും അനന്തരാവകാശിയുമായിരുന്നു അൻഡ്രോണിക്കസ് II പലിയോലോഗസ്. 1282 ഡിസംബറിൽ ചക്രവർത്തിയായി. ഇദ്ദേഹത്തിനു വിദേശീയാക്രമണങ്ങൾ നേരിടാൻ റോജർ ഡി ഫ്ളോർ (Roger-di-Fllor) എന്ന സ്പാനിഷ് വീരസാഹസികന്റെയും അയാളുടെ കൂലിപ്പടയുടേയും സഹായം തേടേണ്ടിവന്നു.തുർക്കികളെ പരാജയപ്പെടുത്തിയെങ്കിലും റോജർ ഡി ഫ്ളോറും അയാളുടെ സേനയും ചക്രവർത്തിക്കെതിരായി തിരിയുകയും രാജ്യത്തു കലാപങ്ങളുണ്ടാക്കുകയും ചെയ്തു. ക്ഷമ നശിച്ച ബൈസാന്റിയൻ സാമ്രാജ്യവാസികൾ കൂലിപ്പടയുടെ നേതാവായ റോജറെ വധിച്ചു (1305). എങ്കിലും റോജറിന്റെ അനുയായികൾ ചക്രവർത്തിക്കെതിരായി യുദ്ധം തുടർന്നു. ഈ സമയം തുർക്കികൾ വീണ്ടും ഏഷ്യാമൈനർ ആക്രമിച്ച് പല ഭാഗങ്ങളും കീഴടക്കി.
അൻഡ്രോണിക്കസിന്റെ ഭരണകാലത്ത് വൻഭൂസ്വത്തുടമകൾ അധികാരമത്തൻമാരായിത്തീർന്നു. ബൈസാന്റിയൻ സേനയുടെ എണ്ണം കുറച്ചതുകൊണ്ട്, വിദേശീയരായ കൂലിപ്പട്ടാളത്തെ ഇദ്ദേഹത്തിനു കൂടുതൽ ആശ്രയിക്കേണ്ടിവന്നു. അതു സാമ്രാജ്യത്തിന്റെ സുസ്ഥിരതയ്ക്ക് ഹാനികരമായി. ഇദ്ദേഹത്തിന്റെ സാമ്പത്തിക ഭരണപരിഷ്കാരങ്ങളും വിജയിച്ചില്ല. എന്നാൽ കലാസംസ്കാരാദികൾക്ക് ഇദ്ദേഹത്തിന്റെ കാലത്ത് വലിയ പ്രോത്സാഹനം ലഭിച്ചിരുന്നു. തിയഡോർ മെറ്റോച്ചെറ്റ്സ് എന്ന തത്ത്വജ്ഞാനിയും നൈസേഫോറസ് ഗ്രിഗോറസ് എന്ന ചരിത്രകാരനും ചക്രവർത്തിയുടെ സുഹൃത്തുക്കളും ഉപദേശകരുമായിരുന്നതായി കരുതപ്പെടുന്നു. 1328 മേയിൽ ആരംഭിച്ച ആഭ്യന്തരസമരത്തെ തുടർന്ന്, പൌത്രനായ അൻഡ്രോണിക്കസ് III ഇദ്ദേഹത്തെ സ്ഥാനത്യാഗം ചെയ്യിച്ചു. അനന്തരം സന്ന്യാസജീവിതം നയിച്ചു വന്ന അൻഡ്രോണിക്കസ് II, 1332 ഫെബ്രുവരി 13-ന് നിര്യാതനായി.
നീൽ ആംസ്ട്രോങ്
ഒരു മുൻ അമേരിക്കൻ ബഹിരാകാശ സഞ്ചാരിയും ടെസ്റ്റ് പൈലറ്റും സർവകലാശാല അദ്ധ്യാപകനും യുണൈറ്റഡ് സ്റ്റേറ്റ്സ് നാവികസേന പൈലറ്റും ആയിരുന്നു നീൽ ആൽഡെൻ ആംസ്ട്രോങ്. 1930 ആഗസ്റ്റ് 5൹ അമേരിക്കയിലെ ഓഹിയോക്കടുത്തുള്ള വാപ്പാക്കൊനേറ്റ എന്ന സ്ഥലത്തായിരുന്നു ജനനം. ചന്ദ്രനിൽ കാലുകുത്തിയ ആദ്യത്തെ മനുഷ്യനാണ് ഇദ്ദേഹം. ഇദ്ദേഹത്തിന്റെ പ്രഥമബഹിരാകാശയാത്ര 1966ൽ ജെമിനി 8 എന്ന ബഹിരാകാശവാഹനത്തിലായിരുന്നു. ഇദ്ദേഹത്തിന്റെ രണ്ടാമത്തേതും അവസാനത്തേതുമായ ബഹിരാകാശയാത്ര അപ്പോളൊ 11ൽ മിഷൻ കമാന്റർ പദവിയിൽ ചന്ദ്രനിലേക്കുള്ള യാത്രയായിരുന്നു. 1969 ജൂലൈ 20ന് ഇദ്ദേഹവും ബസ് ആൽഡ്രിനും ചന്ദ്രോപരിതലത്തിൽ ഇറങ്ങി 2.5 മണിക്കൂർ അവിടെ ചെലവഴിച്ചു. ആസമയത്ത് മൈക്കിൾ കോളിൻസ് വാഹനത്തിൽ ചന്ദ്രനെ ഭ്രമണം ചെയ്തുകൊണ്ടിരുന്നു. 1978 ഒക്ടോബർ 1ന് ഇദ്ദേഹത്തിന് കോൺഗ്രഷനൽ സ്പേസ് മെഡൽ ഓഫ് ഓണർ ലഭിച്ചു.
ബഹിരാകാശസഞ്ചാരിയാവും മുമ്പ് ആംസ്ട്രോങ് യുണൈറ്റഡ് സ്റ്റേറ്റ്സ് നാവികസേനയിലായിരുന്നു. കൊറിയൻ യുദ്ധത്തിൽ ഇദ്ദേഹം പങ്കെടുത്തിട്ടുണ്ട്. യുദ്ധത്തിനുശേഷം നാഷണൽ അഡ്വൈസറി കമ്മിറ്റി ഫോർ എയറോനോട്ടിക്സ് (NACA) ഹൈ സ്പീഡ് ഫ്ലൈറ്റ് സ്റ്റേഷനിൽ സേവനമനുഷ്ഠിച്ചു. അവിടെ അദ്ദേഹം പല വിമാനങ്ങളിലായി 900ത്തിലധികം ആകാശയാത്രകൾ നടത്തി. ഗവേഷക പൈലറ്റ് എന്ന നിലയിൽ എഫ്-100 സൂപ്പർ സേബർ എ ആന്റ് സി എയർക്രാഫ്റ്റ്, എഫ്-101 വൂഡൂ, ലോക്ഹീഡ് F-104എ സ്റ്റാർഫൈറ്റർ എന്നിവയിൽ പ്രൊജക്ട് പൈലറ്റ് ആയി പ്രവർത്തിച്ചു. ബെൽ എക്സ്-1ബി, ബെൽ എക്സ്-5, നോർത്ത് അമേരിക്കൻ എക്സ്-15, എഫ്-105 തണ്ടർചീഫ്, എഫ്-106 ഡെൽറ്റ ഡാർട്ട്, B-47 സ്ട്രാറ്റോജെറ്റ്, കെസി-135 സ്ട്രാറ്റോടാങ്കർ, പാർസെവ് എന്നീ വിമാനങ്ങളും പറത്തിയിട്ടുണ്ട്. 2012 ഓഗസ്റ്റ് 25-ന് അന്തരിച്ചു.
പുറത്തേക്കുള്ള കണ്ണികൾ
വർഗ്ഗം:ബഹിരാകാശസഞ്ചാരികൾ വർഗ്ഗം:1930-ൽ ജനിച്ചവർ
പ്രജാപതി
ഹിന്ദു വിശ്വാസപ്രകാരം ആദിമഹാരാജാവാണ് 'പ്രജാപതി'.നിരവധി പ്രജാപതിമാർ ഉണ്ടെങ്കിലും ലോക്പാലകന്മാരെയാണ് പ്രജാപതി എന്നതുകൊണ്ട് ഉദ്ദേശിക്കുന്നത് .നിരവധി പ്രജാപതിമാരിൽ ഒരാളാണ് ദക്ഷപ്രജാപതി ... ഋഗ്വേദത്തിലും യജുർവേദത്തിലും പ്രജാപതി എന്ന പേരിൽ അറിയപ്പെടുന്നത് ലോകസൃഷ്ടാവായ വിശ്വകർമ്മാവാണ്(ബ്രഹ്മാവ്). എന്നാൽ പുരുഷസൂക്തത്തിൽ വിഷ്ണുവിന്റെ പേര് പറയുന്നില്ലെങ്കിലും പ്രജാപതിയായി വിഷ്ണുവിനെയാണ് ഇപ്പോൾ ചിത്രീകരിക്കുന്നത്.
എന്നാൽ എല്ലാ പുരാണങ്ങളിലും പ്രജാപതി എന്ന പേരിൽ അറിയപ്പെടുന്ന ദേവനാണ് ഭൗവ്വനവിശ്വകർമ്മാവ്. (മഹാനാം വിശ്വകർമ്മാവ് മഹാശില്പി പ്രജാപതി)
സൃഷ്ടികർമ്മത്തിനായി തന്നെ സഹായിക്കുവാൻ പ്രജാപതിയായ ബ്രഹ്മാവ് സൃഷ്ടിച്ച പത്ത് ദേവന്മാരാണ് മറ്റു പ്രജാപതികൾ.
മഹാഭാരതത്തിൽ 14 പ്രജാപതികളെ കുറിച്ച് പറയുന്നുണ്ട്.
വെട്ടം മണിയുടെ "പുരാണിക് എൻസൈക്ലോപീഡിയ" യിൽ പ്രജാപതികൾ 21 പേരാണ്.
കാവൽ
നിഥിൻ രൺജി പണിക്കർ രചനയും സംവിധാനവും നിർവഹിച്ച് 2021-ൽ പ്രദർശനത്തിയ ഒരു മലയാളഭാഷ ചലച്ചിത്രമാണ് കാവൽ. സുരേഷ് ഗോപി നായകനാകുന്ന ഈ ചിത്രത്തിൽ ഇരുപത്തിയൊന്നാം നൂറ്റാണ്ട് എന്ന ചിത്രത്തിലൂടെ പ്രേക്ഷകർക്ക് സുപരിചിതയായ റേച്ചൽ ഡേവിഡാണ് നായിക.രൺജി പണിക്കർ,മുത്തുമണി,സന്തോഷ് കീഴാറ്റൂർ,ശങ്കർ രാമകൃഷ്ണൻ,ഐ.എം. വിജയൻ,അലൻസിയർ ലേ ലോപ്പസ് തുടങ്ങിയവരാണ് ചിത്രത്തിലെ മറ്റ് പ്രധാന അഭിനേതാക്കൾ.നിഖിൽ എസ്.പ്രവീൺ ഛായാഗ്രഹണം നിർവഹിക്കുന്ന ഈ ചിത്രത്തിന്റെ ചിത്രസംയോജനം മൻസൂർ മൂത്തൂട്ടിയാണ് കൈകാര്യം ചെയ്തത്.ഹൈറേഞ്ച് പശ്ചാത്തലമാക്കി രണ്ടു കാലഘട്ടത്തിൻ്റെ കഥയാണ് ചിത്രം ദൃശ്യവൽക്കരിക്കുന്നത്.ജോസഫ് എന്ന ചിത്രത്തിലൂടെ ശ്രദ്ധേയനായ സംഗീത സംവിധായകൻ രഞ്ജിൻ രാജ് ഈ ചിത്രത്തിന്റെ സംഗീതം ഒരുക്കുന്നു.
നിർമ്മാണം
2020 ജനുവരി 25-ന് കട്ടപ്പനയിലാണ് ഈ ചിത്രത്തിന്റെ ചിത്രീകരണം ആരംഭിച്ചത്.രണ്ട് ഷെഡ്യൂളുകളിലായാണ് ചിത്രീകരണം പൂർത്തിയാക്കുന്നത്. തൻ്റെ ഔദ്യോഗിക ഫേസ്ബുക്ക് പേജിലൂടെ പുറത്തുവിട്ട പോസ്റ്ററിലൂടെയാണ് ചിത്രീകരണം  ആരംഭിക്കുമെന്ന വിവരം സുരേഷ് ഗോപി അറിയിച്ചത്. മമ്മൂട്ടിയെ നായകനാക്കി ഒരുക്കിയ 'കസബ'യ്ക്ക് ശേഷം നിധിൻ സംവിധാനം ചെയ്യുന്ന ചിത്രമാണിത്. കസബയുടെ നിർമ്മാതാവ് ജോബി ജോർജ്ജ് തന്നെയാണ് ഗുഡ്‌വിൽ എന്റർടെയ്ൻമെന്റ്‌സിന്റെ ബാനറിൽ ചിത്രം നിർമ്മിക്കുന്നത്. എന്നാൽ കാവലിന് മുൻപ് പ്രഖ്യാപിച്ചിരുന്നത് ലേലം 2 എന്ന ചിത്രം ആയിരുന്നു. പുതിയ ചിത്രം പ്രഖ്യാപിച്ചതോടെ ലേലം 2 ഉപേക്ഷിച്ചെന്ന് സമൂഹമാധ്യമങ്ങളിൽ അഭ്യൂഹമുണ്ടായി.''കാവൽ ആദ്യം ഇറങ്ങുന്നു എന്നേയുള്ളൂ. ലേലം 2 ഉപേക്ഷിച്ചിട്ടില്ല. അടുത്തവർഷം അവസാനത്തോടെ ചിത്രത്തിന്റെ ഷൂട്ടിങ് ആരംഭിക്കും. 2022 ഓടെ ചിത്രം പുറത്തിറക്കും. ചിത്രം ഉപേക്ഷിച്ചെന്ന വാർത്തകൾ തെറ്റാണ്. ലേലം 2വിന് അധികം പ്രീപ്രൊഡക്ഷൻ ജോലികളുണ്ട്. അതിനാലാണ് വൈകുന്നതെന്ന്'' നിഥിൻ രൺജി പണിക്കർ പറഞ്ഞു.
ജനുവരിയോടെ ഷൂട്ടിങ് ആരംഭിക്കുമെന്നും,സുരേഷ് ഗോപി, ലാൽ എന്നിവരാണ് പ്രധാന വേഷങ്ങളിൽ എത്തുകയെന്നും, നായകനൊപ്പം തന്നെ പ്രാധാന്യമുള്ള കഥാപാത്രമാണ് ലാൽ ചെയ്യുന്നത് എന്നുമുള്ള റിപ്പോർട്ടുകൾ വന്നു.
സംഗീതം
രഞ്ജിൻ രാജാണ് ഈ ചിത്രത്തിന്റെ സംഗീത സംവിധാനം ചെയ്തത്.ഇതിനു മുൻപ് രഞ്ജിൻ രാജ് സംഗീത സംവിധാനം നിർവഹിച്ച ജോസഫ് എന്ന ചിത്രത്തിലെ പൂ മുത്തോളെ എന്ന ഗാനം വളരെയധികം ശ്രദ്ധിക്കപ്പെട്ടിരുന്നു.
ജി.എൻ. ബാലസുബ്രഹ്മണ്യം
കർണാടകസംഗീത ലോകത്തെ തിളക്കമാർന്ന വ്യക്തിത്വങ്ങളിലൊന്നാണ് ജി.എൻ.ബി എന്ന ചുരുക്കപ്പേരിലറിയപ്പെടുന്ന '''ജി.എൻ. ബാലസുബ്രഹ്മണ്യം (G. N. Balasubramaniam)''' (6 ജനുവരി 1910 - 1 മേയ് 1965).
ജീവിതരേഖ
തഞ്ചാവൂർ ജില്ലയിലുൾപ്പെട്ട മയിലാടുതുറൈ താലൂക്കിലെ ഒരു ചെറുഗ്രാമമായ ഗുഡലൂരിൽ ജി.വി. നാരായണസ്വാമി അയ്യരുടെയും വിശാലാക്ഷി അമ്മാളുടെയും മകനായി ജനനം. ഹൈസ്കൂൾ അധ്യാപകനായിരുന്ന പിതാവ് നാരായണസ്വാമി അയ്യർ സംഗീത തത്പരനുമായിരുന്നു. പിതാവ് തന്നെയായിരുന്നു ആദ്യഗുരു. തുടർന്നുള്ള സംഗീതപഠനം മധുരൈ സുബ്രഹ്മണ്യ അയ്യരുടെ ശിക്ഷണത്തിലായിരുന്നു. ചെറിയ പ്രായത്തിൽ തന്നെ ബാലസുബ്രഹ്മണ്യം അക്കാലത്തെ പ്രമുഖ സംഗീതജ്ഞരുടെയെല്ലാം ആലാപനശൈലികൾ സസൂക്ഷ്മം വീക്ഷിച്ചിരുന്നുവെങ്കിലും അദ്ദേഹത്തിന് ഏറ്റവും അധികം ആരാധന തോന്നിയിരുന്നത് അരിയക്കുടി രാമാനുജ അയ്യങ്കാരോട് ആയിരുന്നു. അങ്ങനെയിരിക്കെ മൈലാപ്പൂരിലെ കപാലീശ്വര ക്ഷേത്രത്തിലെ ഉത്സവത്തോടനുബന്ധിച്ചുള്ള സംഗീതകച്ചേരി നടത്താമെന്നേറ്റിരുന്ന പ്രമുഖനായ സംഗീതജ്ഞൻ എത്തിച്ചേരാത്തതിനെ തുടർന്ന് പ്രസ്തുത ദിവസത്തെ കച്ചേരി നടത്തുവാനുള്ള അവസരം അപ്രതീക്ഷിതമായി ബാലസുബ്രഹ്മണ്യത്തിന് ലഭിച്ചു. ബാലസുബ്രഹ്മണ്യത്തിന്റെ കീർത്തി ഏറെ വർദ്ധിപ്പിച്ച ഒരു സംഭവമായിരുന്നു അത്.
അനേകം കീർത്തനങ്ങളും ജി.എൻ.ബി. രചിച്ചിട്ടുണ്ട്. സംസ്കൃതം, തെലുഗു, തമിഴ് ഭാഷകളിലായി 250-ലേറെ രചനകൾ പരമ്പരാഗത രാഗങ്ങളിലും തന്റേതായ രാഗങ്ങളിലും ഇദ്ദേഹം നടത്തിയിട്ടുണ്ട്. ഇവയിൽ 75 എണ്ണം പ്രസിദ്ധീകരിക്കപ്പെട്ടിട്ടുണ്ട്. thumb|left|200px|ശകുന്തള എന്ന ചിത്രത്തിൽ [[എം.എസ്. സുബ്ബലക്ഷ്മി|സുബ്ബലക്ഷ്മിയോടൊപ്പം ജി.എൻ.ബി.]] ഒരു അഭിനേതാവ് കൂടിയായിരുന്നു ജി.എൻ.ബി. സ്കൂളിലെ കലാമത്സരങ്ങളിൽ സംഗീതത്തോടൊപ്പം നാടകങ്ങളിലും സജീവമായി പങ്കെടുത്തിരുന്നു. പിൽക്കാലത്ത് ശകുന്തള എന്ന ചലച്ചിത്രത്തിൽ ദുഷ്യന്തന്റെ വേഷം ഇദ്ദേഹം അവതരിപ്പിച്ചു. ഈ ചിത്രത്തിൽ നായികാവേഷം അവതരിപ്പിച്ചത് എം.എസ്. സുബ്ബലക്ഷ്മി ആയിരുന്നു. ഭാമവിജയം, സതി അനസൂയ തുടങ്ങി ഏതാനും ചിത്രങ്ങളിൽ കൂടി ഇദ്ദേഹം അഭിനയിച്ചു. തുടർന്ന് സംഗീതരംഗത്ത് തന്നെ ശ്രദ്ധ കേന്ദ്രീകരിച്ചു.
ഓൾ ഇന്ത്യാ റേഡിയോയുടെ മദ്രാസ് നിലയത്തിൽ കർണാടക സംഗീത വിഭാഗത്തിൽ ഏറെ വർഷങ്ങൾ പ്രൊഡ്യൂസറായി പ്രവർത്തിച്ചു. 1964 മാർച്ചിൽ തിരുവനന്തപുരം സ്വാതി തിരുനാൾ സംഗീത അക്കാദമിയുടെ പ്രിൻസിപ്പാളായി ചുമതലയേറ്റു.
സംഗീതകലാനിധി പട്ടം, രാഷ്ട്രപതിയുടെ സംഗീത പുരസ്കാരം തുടങ്ങി നിരവധി പുരസ്കാരങ്ങൾ ഇദ്ദേഹത്തിന് ലഭിച്ചിട്ടുണ്ട്.
അവലംബം
വർഗ്ഗം:കർണ്ണാടകസംഗീതജ്ഞർ വർഗ്ഗം:1910-ൽ ജനിച്ചവർ വർഗ്ഗം:സംഗീതകലാനിധി പുരസ്കാരം ലഭിച്ചവർ
ഏഴുപുന്നതരകൻ
പി.ജി. വിശ്വംഭരന്റെ സംവിധാനത്തിൽ മമ്മൂട്ടി, മധു, ജഗദീഷ്, നമ്രത ശിരോദ്കർ, രസിക എന്നിവർ പ്രധാനവേഷങ്ങളിൽ അഭിനയിച്ച് 1999-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ഏഴുപുന്നതരകൻ. ലിയോ ഗ്രൂപ്പ് ഓഫ് കമ്പനീസിന്റെ ബാനറിൽ ജോർജ്ജ് പി. ജോസഫ് നിർമ്മിച്ച ഈ ചിത്രം വിതരണം ചെയ്തതും ലിയോ ഗ്രൂപ്പ് ഓഫ് കമ്പനീസ് ആണ്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് കലൂർ ഡെന്നീസ് ആണ്.
സംഗീതം
ഗിരീഷ് പുത്തഞ്ചേരി എഴുതിയ ഗാനങ്ങൾക്ക് സംഗീതസംവിധാനം നിർവ്വഹിച്ചത് വിദ്യാസാഗർ ആണ്. ഗാനങ്ങൾ വിപണനം ചെയ്തത് സർഗ്ഗം സ്പീഡ് ഓഡിയോസ്.
പുറത്തേക്കുള്ള കണ്ണികൾ
വർഗ്ഗം:1999-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പി.ജി. വിശ്വംഭരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:മമ്മൂട്ടി അഭിനയിച്ച ചലച്ചിത്രങ്ങൾ വർഗ്ഗം:ഗിരീഷ് പുത്തഞ്ചേരിയുടെ ഗാനങ്ങൾ വർഗ്ഗം:വിദ്യാസാഗർ സംഗീതം നൽകിയ ചിത്രങ്ങൾ വർഗ്ഗം:ശ്രീകർ പ്രസാദ് ചിത്രസംയോജനം ചെയ്ത ചിത്രങ്ങൾ
കവിയൂർ മുരളി
കേരളത്തിലെ ഏറ്റവും ശ്രദ്ധേയരായ ദലിത് പണ്ഡിതന്മാരിലൊരാളായിരുന്നു കവിയൂർ മുരളി. കേരള നവോത്ഥാനത്തെ സംബന്ധിച്ച് അക്കാദമിക്ക് സമൂഹവും പൊതുസമൂഹവും പുലർത്തിപ്പോന്നിരുന്ന പല ധാരണകളേയും ദലിത് പക്ഷ വായനയുടെ രീതിശാസ്ത്രമുപയോഗിച്ച് ചോദ്യം ചെയ്ത ചിന്തകനായിരുന്നു കവിയൂർ മുരളി. പ്രതികൂല ജീവിതസാഹചര്യങ്ങളെ അതിജീവിച്ച് സാഹിത്യത്തിലും ജീവിതത്തിലും ഔദ്യോഗികരംഗത്തും മുരളി നടത്തിയ ഇടപെടലുകൾ മരണാനന്തരമാണെങ്കിലും മുഖ്യധാരാസമൂഹം അംഗീകരിച്ചിട്ടുണ്ട്.
ജീവിതരേഖ
1931 മാർച്ച് 20-ന് (1106 മീനം 6) ഇന്നത്തെ പത്തനംതിട്ട ജില്ലയിലെ കവിയൂരിൽ ജനിച്ചു. തിരുവനന്തപുരം ഇന്റെർമീഡിയറ്റ് കോളേജ്, തിരുവല്ല മാർത്തോമാ കോളേജ് എന്നിവിടങ്ങളിൽ വിദ്യാഭ്യാസം നിർവഹിച്ചു. 1953 മുതൽ കമ്മ്യൂണിസ്റ്റ് പാർട്ടിയിൽ പൂർണ്ണസമയ അംഗമായി പ്രവർത്തിച്ചു. പിന്നീട് അദ്ധ്യാപകനായി ഔദ്യോഗികജീവിതം ആരംഭിച്ചെങ്കിലും പൊതുമരാമത്ത് വകുപ്പിൽ ഉദ്യോഗസ്ഥനായി മാറി. സൂപ്രണ്ടായി ജോലിയിൽ നിന്ന് വിരമിച്ചു. 2001 ഒക്ടോബർ 20-ന് 70-ആം വയസ്സിൽ അന്തരിച്ചു. ഡൽഹിയിലെ ഭാരതീയ ദളിത് സാഹിത്യ അക്കാദമിയുടെ ഫെല്ലോഷിപ് ലഭിച്ചു. മലയാള സാഹിത്യ പഠനമേഖലയിലെ മികച്ച സംഭാവനകളുടെ ആദരസൂചകമായി കേരള സാഹിത്യ അക്കാദമിയിലെ ഛായാചിത്രവിഭാഗത്തിൽ‌ 2003 മുതൽ‌ ഛായാചിത്രം പ്രദർ‌ശിപ്പിച്ചിട്ടുണ്ട്. ഭാര്യ: തങ്കമ്മ, മക്കൾ: ഡാന്റെ, ഡെയ്സ്ൻ, ആശ, ബീസി. .
കൃതികൾ
1. വയൽ‌ച്ചുള്ളികൾ‌ (കവിത)
2. ദർ‌ശനം (കവിത)
3. ദലിതർക്കെഴുതിയ സുവിശേഷം
4. പുറനാനൂറ്- ഒരു പഠനം
5. ദലിത് ഭാഷ (പഠനം) 6. അയ്യങ്കാളിപ്പട (നോവൽ‌ )
7. ദലിത് സാഹിത്യം 8. ദലിത് ഭാഷാനിഘണ്ടു
9. സുഗന്ധി (നോവൽ‌ )
10. മ്യൂണിസംക (ആത്മകഥ )
11. വെളുത്ത (കവിത)
വിദ്യാഭ്യാസവും ജീവിതവും
വേലത്താൻ ഉതുംകുഴി ചീരന്റെയും വളോത്തി പൈങ്കിയുടെയും എട്ടു മക്കളിൽ ആറാമത്തെ ആളായി ജനിച്ചു. കവിയൂർ എൻ. എസ്. എസ്. ഇംഗ്ലീഷ് ഹൈസ്കൂളിൽ നിന്നു മലയാളം ഐച്ഛികവിഷയമായി 1949ൽ ഇ.എസ്.എൽ.സി. പാസ്സായി. (വിദ്വാനേക്കാൾ നിലവാരമുള്ളതായിരുന്നു അന്നത്തെ മലയാളം ഐച്ഛികം പാഠ്യപദ്ധതി). പിന്നീട് തിരുവനന്തപുരം ഇന്റർമീഡിയറ്റ് കോളജിൽ ചേർന്നു പഠിച്ചെങ്കിലും പരീക്ഷ പാസ്സായില്ല. കോളജിലെ മലയാളം അസോസിയേഷന്റെ സെക്രട്ടറിയായിരുന്നു. (നോവലിസ്റ്റ് പി. അയ്യനേത്ത്, വ്യാകരണ പണ്ഡിതൻ പന്മന രാമചന്ദ്രൻ നായർ തുടങ്ങിയവർ സഹപാഠികളായിരുന്നു.) തുടർന്ന് അവിഭക്ത കമ്മ്യൂണിസ്റ്റ് പാർട്ടിയുടെ സജീവ പ്രവർത്തകനായി. ആ കാലത്ത് സ്റ്റേറ്റ് ട്രാൻസ്പോർട്ട് സമരത്തിൽ പങ്കെടുത്ത് ക്രൂരമായ പൊലീസ് മർദ്ദനത്തിനും തടവിനും വിധേയനായി.
സമർത്ഥനായ അദ്ധ്യാപക വിദ്യാർത്ഥിയായി റ്റി.റ്റി.സി. കോഴ്സ് പൂർത്തിയാക്കിയെങ്കിലും അമ്മയുടെ രോഗാവസ്ഥയും പാർട്ടി പ്രവർത്തനവും കാരണം പരീക്ഷയെഴുതാൻ കഴിഞ്ഞില്ല. ഇക്കാലത്ത് പാർട്ടി പ്രവർത്തനത്തിൽ നിന്നുള്ള അനു വിദ്യാഭ്യാസമുള്ളവനായി ഉയരാൻ മുരളിയ്ക്ക് പ്രേരണയായി. കഠിനാധ്വാനവും പഠനവും തുടർന്നു. സ്വന്തമായി പാഠപുസ്തകങ്ങൾ പോലുമില്ലാതെ, പലരുടെയും നോട്ടുപുസ്തകങ്ങൾ പകർത്തിയെടുത്ത്, രാത്രികാലത്ത് പലർക്കും റ്റ്യൂഷനെടുത്ത് ജീവിക്കാനുള്ള വകുപ്പും പഠിക്കാനുള്ള ഒരുക്കവും നടത്തി, മുമ്പ് തോറ്റ ഇന്റെർമീഡിയറ്റ് പരീക്ഷ പ്രൈവറ്റായി എഴുതി പാസ്സായി.
1955-ൽ തിരുവനന്തപുരം ആയുർവേദ കോളജിൽ ചേർന്നു. ഇക്കാലത്ത് സിറ്റിയിലെ സ്റ്റുഡന്റ്സ് ഫെഡറേഷന്റെ ജോയിന്റ് സെക്രട്ടറിയായിരുന്നു. അലോപ്പതി വിദ്യാർത്ഥികളുടെയും ആയുർവേദ വിദ്യാർത്ഥികളുടെയും ക്ലിനിക്കൽ പ്രാക്റ്റീസിന്റെ കാര്യത്തിൽ വിവേചനം ഏർപ്പെടുത്തിയ ഭരണപരിഷ്കാരത്തിനെതിരെ നടത്തിയ വിദ്യാർത്ഥിസമരത്തിനു നേതൃത്വം നൽകിയ ആറു പേരിൽ ഒരാളായിരുന്നു. വിദ്യാർത്ഥിസമരം മൂലം കോളജ് വളരെക്കാലം അടച്ചിട്ടതിനാൽ ആയുർവേദപഠനം പൂർത്തിയാക്കാനായില്ല.
സർക്കാർ ജോലി കിട്ടാൻ ബുദ്ധിമുട്ടുണ്ടായിരുന്ന അക്കാലത്ത്, മുരളിക്ക് അദ്ധ്യാപകനായി ഈ സമയത്ത് ആദ്യജോലി ലഭിച്ചു. ക്ലാർക്കിന്റെ ശമ്പളം അദ്ധ്യാപകന്റേതിനേക്കാൾ കൂടുതലായതിനാൽ ഒരു മാസത്തിനകം ഈ ജോലി ഉപേക്ഷിച്ച് പൊതുമരാമത്ത് വകുപ്പിൽ ക്ലാർക്കായി. കൈക്കൂലിക്കെതിരായ നിലപാടുകൾ സ്വീകരിച്ചതിനാൽ ശിക്ഷണ നടപടികളും തുരുതുരെ സ്ഥലം മാറ്റങ്ങളും ലഭിച്ചു. ആലപ്പുഴ മുതൽ തെന്മല വരെയും തിരുവനന്തപുരം മുതൽ കാസറഗോഡു വരെയും ജോലി ചെയ്തിട്ടുണ്ട്. 1985ൽ സർവീസിൽനിന്ന് വിരമിച്ചു.
1964-ലെ ഒരു സസ്പെൻഷൻ കാലത്താണ് തിരുവല്ല മാർത്തോമ്മാ കോളജിൽ ഡിഗ്രിക്കു ചേർന്നത്. തൃശ്ശൂരിൽ ജോലിയിലിരിക്കെയാണ് വിദ്വാൻ പ്രിലിമിനറി പരീക്ഷ പാസ്സായത്. .
മറ്റു പ്രവർത്തനങ്ങൾ
സർക്കാർ സർവീസിൽ നിന്നു വിരമിച്ച ശേഷം ദലിത് സേവാ സമിതിയുടെ മദ്ധ്യതിരുവിതാംകൂറിലെ അഡ്വൈസർ ആയി പ്രവർത്തിച്ചു. തിരുവല്ല അക്ഷരശ്ലോക അക്കാദമിയുടെ പ്രസിഡന്റ് ആയിരുന്നു. കൗണോത്തര, മേദിനീവെണ്ണിലാവ്, ശ്രീകൃഷ്ണകർണ്ണാമൃതം എന്നിവയുൾപ്പെടെയുള്ള ശ്ലോകങ്ങളും മണിപ്രവാള സാഹിത്യത്തിലെ മിക്ക ശ്ലോകങ്ങളും ഹൃദിസ്ഥമായിരുന്നു. അംബേദ്കർ സാഹിത്യത്തിൽ താല്പര്യം ജനിച്ച് ദലിത് പ്രവർത്തനങ്ങൾക്ക് ഇറങ്ങിത്തിരിച്ചു. ദലിത് പ്രവർത്തനത്തിന്റെ ഭാഗമായും അല്ലാതെയും ഡൽഹി, ഹൈദരാബാദ്, ബോംബൈ, മദ്രാസ്, ബംഗ്ലൂർ, ഭോപ്പാൽ, തുടങ്ങിയ നഗരങ്ങൾ സന്ദർശിച്ചു. മൂന്നു ഭാഷകളിൽ പാണ്ഡിത്യമുണ്ടായിരുന്നു.
കവിയൂർ മുരളിയുടെ ജീവിതത്തെ ആസ്പദമാക്കി 'ഒഴുക്കിനെതിരെ'എന്ന പേരിൽ ഒരു ഡോക്യുമെന്ററി സിനിമ, കവിയൂർ ശിവപ്രസാദ് സംവിധാനം ചെയ്തിട്ടുണ്ട്.
അവലംബം
വർഗ്ഗം:1931-ൽ ജനിച്ചവർ വർഗ്ഗം: 2001-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:ഒക്ടോബർ 20-ന് മരിച്ചവർ
ഹദ്ദാദ് റാത്തീബ്
ചാന്ദ്ര വർഷമായ ഹിജ്റ 1044ഇൽ യമനിലെ ഹളർമൗത്തിൽ ജീവിച്ച പ്രമുഖ ഇസ്‌ലാമക പണ്ഡിതനും, സൂഫി ഗുരുവും ആയ സയ്യിദ് അബ്ദുല്ലാഹിബ്നു അലവി അൽ  ഹദ്ദാദ് ഹിജ്റ 1071 ഇൽ ക്രോഡീകരിക്കുകയും കോർത്തിണക്കുകയും ചെയ്ത ദൈവിക സ്തോത്ര പ്രകീർത്തനങ്ങളായ ദിക്ർ, തസ്ബീഹ് എന്നിവയുടെ സമാഹാരമാണ് ഹദ്ദാദ് റാത്തീബ്. ഹിജ്റ 1072 ഇൽ മെക്കയിലെ മസ്ജിദുൽ ഹറാമിലെ ബാബു സ്വഫ, മദീനയിലെ പ്രവാചക സമാധി എന്നിവിടങ്ങളിലെ സൂഫി കൂട്ടായ്മയിൽ വെച്ച് ഇത് സാധൂകരിക്കപ്പെടുകയും തുടർന്ന് ഇസ്ലാമിക സംസ്കരണവും പ്രബോധനവുമായി സൂഫികൾ പ്രതേകിച്ചും ഹള്റമി  സയ്യിദുകൾ യാത്ര ചെയ്ത മുഴുവൻ ഇടങ്ങളിലും ഈ റാത്തീബ് പ്രാചുര്യം നേടുകയുമുണ്ടായി. മുൻ കാല മുസ്‌ലിങ്ങളുടെ ദിനചര്യയിൽ രാത്രി (ഇഷാ) നിസ്ക്കാരത്തിനു ശേഷം ഒഴിച്ച് കൂടാനാവാത്ത കർമ്മമായിരുന്നു ഇത്. യെമെനിൽ നിന്നും എത്തിയ ബാ അലവിയ്യ സൂഫികൾ മുഖേനെ ഹദ്ദാദ് റാത്തീബ് കേരളത്തിലും പ്രചുരപ്രചാരം നേടിയിരുന്നു. കേരളത്തിലെ പാരമ്പര്യ വാദികൾക്ക് സ്വാധീനമുള്ള പള്ളികളിൽ രാത്രി നിസ്‌കാരത്തിന് ശേഷം ദിനേന ഇന്നും ഈ റാത്തീബ് ചൊല്ലി വരുന്നുണ്ട്.
ഡയറ്റ്
രാഷ്ട്രീയമോ ഭരണപരമോ ആയ കാര്യങ്ങളിൽ തീരുമാനമെടുക്കാൻ നടത്തുന്ന, പ്രതിനിധികളുടേയോ, അവരുൾപ്പെടുന്ന വിഭാഗങ്ങളുടേയോ (estates) സമ്മേളനമാണ് ഡയറ്റ്. ചില രാജ്യങ്ങളുടെ നിയമസഭകൾക്കും ഡയറ്റ് എന്നു പേരുണ്ട്. ദിവസം എന്നർഥം വരുന്ന ഡയസ് (dies) എന്ന ലാറ്റിൻ പദത്തിൽ നിന്നാണ് ഡയറ്റ് എന്ന വാക്ക് നിഷ്പന്നമായിട്ടുള്ളത്.
റോമിലെ അസംബ്ലിയാണ് ഡയറ്റ്
വിശുദ്ധ റോമാ സാമ്രാജ്യത്തിലെ അസംബ്ലിയാണ് ഡയറ്റ് എന്ന പേരുകൊണ്ട് പൊതുവായ അർഥത്തിൽ ഉദ്ദേശിക്കപ്പെടുന്നത്. മധ്യകാലഘട്ടത്തിന്റെ അന്ത്യത്തിലും ആധുനിക കാലഘട്ടത്തിന്റെ ആരംഭത്തിലും ഇതിന് ശ്രദ്ധേയമായ പ്രാധാന്യം സിദ്ധിച്ചിരുന്നു. 1521-ൽ വേംസിലും (Worms) 1529-ൽ സ്പിയറിലും (Speyer) 1530-ൽ ആഗ്സ്ബർഗിലും (Augsburg) ഡയറ്റിന്റെ പ്രധാന സമ്മേളനങ്ങൾ നടന്നിട്ടുണ്ട്.
മുപ്പതാണ്ടു യുദ്ധം
(Thirty Years war)
മുപ്പതാണ്ടു യുദ്ധത്തിന് (Thirty Years war) അന്ത്യം കുറിച്ച 1648-ലെ വെസ്റ്റ്ഫാലിയ (Westphalia) ഉടമ്പടിക്കു ശേഷം ചക്രവർത്തിയുടെ ശക്തി കുറയുകയും സ്വതന്ത്രരാജാക്കന്മാരുടെ പരമാധികാരം ശക്തിപ്പെടുകയുമുണ്ടായി. ഇതോടെ ഡയറ്റിനു പ്രധാന്യം കുറയുകയും വിശുദ്ധ റോമാ സാമ്രാജ്യത്തിലെ നിയമസഭ എന്ന പദവിയിൽ നിന്നും ഈ രാജ്യങ്ങളുടെ അംബാസഡർമാരുടെ സമിതിമാത്രമെന്ന അവസ്ഥയിലേക്ക് ഡയറ്റ് ചുരുങ്ങിപ്പോവുകയും ചെയ്തു. 1806-ൽ വിശുദ്ധ റോമാസാമ്രാജ്യം ഇല്ലാതായതോടെ തുടർന്നുണ്ടായ മറ്റു പല നിയമസഭകൾക്കുമായി ഡയറ്റ് വഴിമാറുകയുണ്ടായി. ഇവയിൽ ചിലത് പിന്നെയും ഡയറ്റ് എന്ന പേരിൽ അറിയപ്പെട്ടിരുന്നു. ജപ്പാനിൽ 1889-ൽ സ്ഥാപിതമായ ദേശീയ അസംബ്ലിയുടെ പേര് ഡയറ്റ് എന്നാണ്.
സർഗം
ഹരിഹരൻ സംവിധാനം ചെയ്ത് 1992-ൽ പുറത്തിറങ്ങിയ ഒരു മലയാളചലച്ചിത്രമാണ് സർഗം. വിനീത്, രംഭ, മനോജ് കെ. ജയൻ എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:1992-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഹരിഹരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ വർഗ്ഗം:ബോംബെ രവി സംഗീതം പകർന്ന ചലച്ചിത്രങ്ങൾ വർഗ്ഗം:ഹരിഹരൻ കഥയെഴുതിയ ചലച്ചിത്രങ്ങൾ വർഗ്ഗം:ഹരിഹരൻ തിരക്കഥയെഴുതിയ ചലച്ചിത്രങ്ങൾ
റോട്ടറി ക്ലബ്ബ്
റോട്ടറി ക്ലബ്ബ് അഥവാ റോട്ടറി ഇന്റർനാഷണൽ ഒരു അന്താരാഷ്ട്ര സേവന സ്ഥാപനമാണ്. ഇതിന്റെ പ്രഖ്യാപിത ലക്ഷ്യം മാനുഷിക സേവനം നൽകുന്നതിന് ബിസിനസ്സ്, പ്രൊഫഷണൽ നേതാക്കളുടെ ഒരു കൂട്ടായ്മ്മ രൂപപ്പെടുത്തുകയും അതിലൂടെ ലോകമെമ്പാടുമുള്ള സൗഹാർദ്ദവും സമാധാനവും വളർത്തുകയും ചെയ്യുക എന്നതാണ്. വംശം, നിറം, മതം, മതം, ലിംഗഭേദം, അല്ലെങ്കിൽ രാഷ്ട്രീയ മുൻഗണന എന്നിവ കണക്കിലെടുക്കാതെ എല്ലാ വ്യക്തികൾക്കും തുറന്ന ഒരു രാഷ്ട്രീയേതര, മതേതര സംഘടനയാണ് റോട്ടറി ഇന്റർനാഷണൽ. ലോകമെമ്പാടും 35,000 ൽ അധികം അംഗ ക്ലബ്ബുകളിലായി റൊട്ടേറിയൻ എന്നറിയപ്പെടുന്ന 1.2 ദശലക്ഷം വ്യക്തികൾ അംഗങ്ങളാണ്. അംഗങ്ങൾക്കിടയിൽ സൗഹൃദങ്ങൾ വളർത്തിയെടുക്കുന്നതിനായി, റൊട്ടേറിയൻ‌മാർ ആഴ്ചതോറും പ്രഭാതഭക്ഷണം, ഉച്ചഭക്ഷണം അല്ലെങ്കിൽ അത്താഴം എന്നിവയ്ക്കായി ഒത്തുക്കൂടാറുണ്ട്. 'ഇത് എല്ലാ റോട്ടേറിയൻമാരുടെയും കടമയാണ്' എന്ന് റോട്ടറി ഇന്റർനാഷണലിന്റെ മാനുവൽ ഓഫ് പ്രൊസീജിയറിൽ പറയുന്നു.
ആപ്തവാക്യം
"സ്വയം സേവനം" എന്നതാണ് റോട്ടറി ഇന്റർനാഷണലിന്റെ ആപ്തവാക്യം.
അംഗത്വം
റോട്ടറി ക്ലബ്ബിന്റെ ഭരണഘടന അനുസരിച്ച്, റോട്ടറി ഒരു പക്ഷപാതപരമല്ലാത്ത, വിഭാഗീയമല്ലാത്ത ഒരു സംഘടനയായി സ്വയം നിർവചിച്ചിരിക്കുന്നു. സാമ്പത്തിക നില കണക്കിലെടുക്കാതെ 18 വയസും അതിൽ കൂടുതലുമുള്ള ബിസിനസ്സ് നേതാക്കൾക്കും പ്രൊഫഷണൽ നേതാക്കൾക്കും റോട്ടറി ക്ലബ്ബിൽ അംഗത്വം ലഭ്യമാണ്. അംഗത്വത്തെക്കുറിച്ച് അന്വേഷിക്കാൻ ഒരാൾക്ക് ഒരു റോട്ടറി ക്ലബ്ബുമായി ബന്ധപ്പെടാം. പക്ഷേ ഒരു സജീവ അംഗം നാമനിർദ്ദേശം ചെയ്താൽ മാത്രമേ റോട്ടറി ക്ലബ്ബിൽ ചേരാനാകൂ.
അവലംബം
വർഗ്ഗം:സംഘടനകൾ വർഗ്ഗം:സാമൂഹികസംഘടനകൾ വർഗ്ഗം:അമേരിക്കയിലെ സംഘടനകൾ
ലോകനാർകാവ് ഭഗവതി ക്ഷേത്രം
‌കോഴിക്കോട് ജില്ലയിലെ വടകരയിൽ നിന്നും 5 കിലോമീറ്റർ അകലെ മേമുണ്ടയിൽ ‍സ്ഥിതിചെയ്യുന്ന ഹൈന്ദവ ക്ഷേത്രമാണ് ലോകനാർകാവ് ഭഗവതീ ക്ഷേത്രം. ഈ ക്ഷേത്രത്തിലെ ചുമർചിത്രങ്ങൾ പ്രശസ്തമാണ്. പ്രധാന പ്രതിഷ്ഠ ദുർഗ്ഗാദേവിയാണ്. ലോകനാർകാവിലമ്മ എന്നാണ് ഭഗവതി അറിയപ്പെടുന്നത്. തൊട്ടടുത്തായി വിഷ്ണുവിനും ശിവനുമായി രണ്ട് നടകളും ഉണ്ട്. രണ്ട് ക്ഷേത്രങ്ങളും ദേവീക്ഷേത്രത്തേക്കാൾ പഴയതാണ്. ലഘുചിത്രം
ക്ഷേത്രത്തിന് 1500 വർഷം പഴക്കമുണ്ടെന്ന് വിശ്വസിക്കപ്പെടുന്നു. ഉത്തരേന്ത്യയിൽ നിന്നും രത്നവ്യാപാരികളായ 500 നാഗരികർ അവരുടെ ഉപാസനാമൂർത്തിയായ ദേവിയുമായി കേരളത്തിൽ എത്തിച്ചേർന്നു എന്നതാണ് ഐതിഹ്യം. പിന്നീട് അവർ വടകരയ്ക്ക് സമീപം പുതിയ പട്ടണം എന്നയിടത്തെത്തി. പുതിയ പട്ടണം പിന്നീട് പുതുപ്പണം എന്നറിയപ്പെട്ടു. അവിടെ പ്രദേശവാസികളിൽ നിന്നുണ്ടായ ചില എതിർപ്പുകൾ മൂലം മേമുണ്ടയിലെ ഓലാമ്പലം എന്ന സ്ഥലത്ത് നടന്നിരുന്ന നാട്ടുകൂട്ടത്തിൽ എത്തി അഭയം അന്യേഷിച്ചു. ഒടുവിൽ സമീപത്തുള്ള കൊടക്കാട്ട് മലയിൽ അവർ എത്തി ദേവിയെ പ്രാർത്ഥിച്ചു. ദേവി പ്രത്യക്ഷപ്പെട്ട് കൂട്ടത്തിലെ കാരണവരോട് ഒരു അമ്പെയ്യാനും അത് ചെന്ന് തറയ്ക്കുന്നിടത്ത് താൻ ഇരുന്നുകൊള്ളാമെന്നും അരുളിച്ചെയ്തു. ആ അമ്പ് ഒരു മരത്തിലാണ് ചെന്ന് തറച്ചതെന്നും ആ മരമാണ് ക്ഷേത്രത്തിലെ ചൈതന്യം കുടികൊള്ളുന്ന മണിത്തൂണ് എന്നുമാണ് വിശ്വാസം. ദുർഗ്ഗാ ദേവിയാണ് ഇവിടത്തെ പ്രതീഷ്ഠ. തച്ചോളി ഒതേനൻ ദിവസേന ഇവിടെ ആരാധിച്ചിരുന്നതായി ഐതിഹ്യമുള്ളതിനാൽ ഈ ക്ഷേത്രത്തിന് ചരിത്രപരമായ പ്രാധാന്യവും ഉണ്ട്. അരങ്ങേറ്റത്തിനുമുമ്പ് എല്ലാ കളരിപ്പയറ്റു വിദ്യാർത്ഥികളും ഈ ക്ഷേത്രത്തിലെത്തി വണങ്ങുന്ന പതിവ് ഇന്നും നിലവിലുണ്ട്. കേരളത്തിലെ വടക്കൻ വീരഗാഥകളിലെല്ലാം ലോകനാർകാവ് ഭഗവതി ക്ഷേത്രം നിറഞ്ഞുനിൽക്കുന്നുണ്ടു്. പാട്ടുപുര ദേവിയുടെ സ്തുതിഗീതം പാടാനുള്ള പാട്ടു പുര ക്ഷേത്രത്തിനു സമീപം തന്നെയുണ്ട്. ദേവി ആദ്യം പ്രത്യക്ഷപ്പെട്ടത് വിഷ്ണു ക്ഷേത്രത്തിന് നാലമ്പലത്തിനകത്തുള്ള അകം തിണ്ണയിലാണ്. ഭഗവതി ക്ഷേത്രത്തിൻ്റെ പണി പൂർത്തിയാകും വരെ പാട്ടു പുരയിലാണ് ദേവിയെ കുടിയിരുത്തിയത്. പ്രധാന ഉത്സവമായ പൂരത്തിന് ആറാട്ടു കഴിഞ്ഞ് പാട്ടുപുരയിലേക്ക് ദേവിയുടെ എഴുന്നള്ളത്ത് ഉണ്ട്. വിഷ്ണുമായ കൂടിയായ ദേവി സഹോദര സന്ദർശനത്തിന് എത്തുന്നു എന്നു കൂടി ഇതിനൊരു സങ്കല്പമുണ്ട്. കളത്തിലരി എന്നൊരു ചടങ്ങും ഇവിടെ നടക്കുന്നു.
പള്ളിയറ
രാത്രി ദേശസഞ്ചാരത്തിനിറങ്ങുന്ന ദേവിയുടെ ഉറക്കം ക്ഷേത്രത്തിലല്ല എന്നൊരു വിശ്വാസവുമുണ്ട്. സമീപത്തുള്ള മനയ്ക്കൽ തറവാട്ടിൽ ദേവിയുടെ പുള്ളിയറയും മണിക്കട്ടിലുമുണ്ട്.
സാംസ്ക്കാരിക മണ്ഡലം
പ്രശസ്ഥരായ നിരവധി പേർ ലോകനാർകാവിലും പരിസരത്തുമായി ജന്മം കൊണ്ടിട്ടുണ്ട്. ലോകനാർകാവ് ഉൾപ്പെടുന്ന പ്രദേശത്തിൻ്റെ അധിപരായിരുന്ന കടത്തനാട് രാജകുടുംബത്തിൽ സാഹിത്യ രംഗത്തെ പ്രതിഭകളുണ്ട്.ശങ്കരവർമ്മ, ഉദയവർമ്മ, കടത്തനാട്ട് ലക്ഷ്മിത്തമ്പുരാട്ടി ഇവരൊക്കെ സംസ്കൃതപണ്ഡിതരായിരുന്നു. കടത്തനാട്ട് കൃഷ്ണവാര്യർ, മീത്തലെ മഠം ശങ്കര വാര്യർ (കീഴൽ ), മണന്തല നീലകണ്ഠൻ മൂസ്സത് (ഇരിങ്ങണ്ണൂർ) കടത്തനാട്ട് വാസുനമ്പി (കാവിൽ വാസു ) കോളിയോട്ട് മാധവ വാര്യർ,ചെറുവറ്റ ഗോവിന്ദൻ നമ്പൂതിരി, കെ.സി.നാരായണൻ നമ്പ്യാർ ഇവരൊക്കെ ലോകനാർകാവുമായി ബന്ധപ്പെട്ടവരാണ്. തുഞ്ചത്തെഴുത്തച്ഛൻ ഇവിടം സന്ദർശിച്ചിട്ടുണ്ട് എന്നും പറയപ്പെടുന്നു. സംഗീത ചക്രവർത്തിയായ ശ്രീ ചെമ്പൈ വൈദ്യനാഥ ഭാഗവതരുടെ ജന്മഗൃഹം ലോകനാർകാവിലെ പേരാക്കൂൽ മഠമാണ്. നിരവധി തവണ അദ്ധേഹം ഇവിടെ സംഗീതാർച്ചന നടത്തിയിട്ടുണ്ട്.
ക്ഷേത്രത്തിലെ ഉത്സവം (പൂരം) മാർച്ച് / ഏപ്രിൽ മാ‍സങ്ങളിലാണ് നടക്കുന്നത്. പൂരം തുടങ്ങുന്നത് കൊടിയേറ്റത്തോടെ ആണ്. ഉത്സവം ആറാട്ടോടെ സമാപിക്കുന്നു.
പേരിനു പിന്നിൽ
ലോകം, മല, ആറ്, കാവ് എന്നീ വാക്കുകളുടെ സങ്കരമായ ലോകമലയാർകാവ് എന്ന വാക്കിൽനിന്നാണ് ഈ വാക്കിന്റെ ഉത്ഭവം.
ഐതിഹ്യം
ആയിരത്തി അഞ്ഞുറിലധികം വർഷം മുമ്പ് കേരളത്തിലെക്ക് കുടിയേറിപ്പാർത്ത ആര്യ ബ്രാഹ്മണരാണ് ഈ ക്ഷേത്രം സ്ഥാപിച്ചത്. ഇവരുടെ പിൻതുടർച്ചകാർക്ക് ഇന്നും ഇവിടെ പ്രത്യേക സ്ഥാനമുണ്ട്. ഇവരുടെ ഒപ്പം സ്ത്രീയുടെ രൂപത്തിൽ കുടിയേറിയ ദേവിയെ ഇവർ അമ്മയായിട്ടാണ് കാണുന്നത്. കാവിൻറെ സ്ഥാപകരുടെ ഓർമ്മക്കായി പ്രധാന കവാടത്തിനു വലതു വശത്തു സ്ഥാപിച്ചിട്ടുള്ള പീഠത്തിൽ വണങ്ങി അവരുടെ അനുവാദം വാങ്ങിയ ശേഷം മാത്രമേ കാവിൽ പ്രവേശിക്കുവാൻ പാടുളളൂ എന്നാണ്‌ ഐതിഹ്യം. സ്ഥാപകരായ ആര്യ ബ്രാഹ്മണരുടെ ഒപ്പം യാത്രചെയ്ത് അവരുടെ സന്തോഷത്തിന് മുൻതൂക്കം നല്കിയിരുന്നതായിട്ടാണ് ഐതിഹ്യം. ജാതി വ്യവസ്ഥ പ്രകാരം നാഗരികർ എന്നറിയപ്പെട്ടിരുന്ന ഈ ബ്രാഹ്മണർക്കു മുകളിൽ മലയാള ബ്രാഹ്മണർ മാത്രമാണ് ഉള്ളത്.
നരബലിയുടെയും മൃഗബലിയുടെയും അവശിഷ്ടമായി കേരളത്തിലെ എല്ലാ നാടുവാഴികളുടെയും കുടുംബ ക്ഷേത്രങ്ങളിൽ കണ്ടു വരുന്ന താമസ, ശാക്തേയ പൂജകളും  ഇവയ്കു പകരമായി നടക്കുന്ന വാഴവെട്ടലും മദ്യം, മാംസം എന്നിവക്കു പകരമായി യഥാക്രമം കരിക്ക്, ധാന്യങ്ങൾ എന്നിവയുടെ വഴിപാട് സമർപ്പണവും ഈ കാവിൽ ഇല്ല എന്ന വസ്തുതയിൽ നിന്നു തന്നെ ഈ ക്ഷേത്രത്തിന്റെ ആര്യ ഉത്ഭവത്തിലേക്ക് ചൂണ്ടുന്നു.
ലോകനാർകാവും കളരിപ്പയറ്റും
ലോകനാർ കാവ് ഭഗവതീ ക്ഷേത്രത്തിലെ വാർഷിക ഉത്സവമാണ് 41 ദിവസം നീണ്ടു നിൽക്കുന്ന മണ്ഡല ഉത്സവം. ഈ ക്ഷേത്രത്തിൽ നാടൻ കലയായ തച്ചോളികളി അവതരിപ്പിക്കാറുണ്ട്. ഉത്സവത്തിന് അവതരിപ്പിക്കുന്ന ഈ നൃത്തത്തിന് ആയോധന കലയായ കളരിപ്പയറ്റുമായി വളരെ സാമ്യമുണ്ട്. ഇന്നും കളരിപ്പയറ്റ് അഭ്യാസികൾ അരങ്ങേറ്റത്തിനുമുൻപ് ഇവിടെ വന്ന് ലോകനാർകാവ് ഭഗവതിയുടെ അനുഗ്രഹം വാങ്ങുന്നു.
വടക്കൻപാട്ടിലെ വീരനായകന്മാരും നായികകളുമായി ഈ ക്ഷേത്രം ബന്ധപ്പെട്ടു കിടക്കുന്നു. വടക്കൻ പാട്ടുകളിലും അനുബന്ധ ഐതിഹ്യങ്ങളിലും, പ്രത്യേകിച്ച് തച്ചോളി ഒതേനനുമായി ബന്ധപ്പെടുത്താറുണ്ടെങ്കിലും ഇവിടുത്തെ ഭക്തൻ മാത്രമായ ഒതേനനു ഈ ക്ഷേത്രത്തിനു മേൽ അധികാരമോ അവകാശമോ ഇല്ല. വടക്കൻ പാട്ടുകളിലെ നായകരുടെ ആരാധനാ മൂർത്തി കാളിയും ലോകനാർകാവിലെ പ്രതിഷ്ഠ ദുർഗ്ഗയുമാണ്. ലഘുചിത്രം
ഉത്സവങ്ങൾ
എട്ടു ദിവസം നീണ്ടു നിൽക്കുന്ന മീനമാസത്തിലെ പൂരമാണ് പ്രധാന ഉത്സവം. നാൽപത്തിയൊന്നു ദിവസം നീണ്ടു നിൽക്കുന്ന വൃശ്ചികമാസത്തിലെ മണ്ഡലവിളക്കും ഇവിടെ പ്രധാനമാണ്. തച്ചോളിക്കളി എന്ന കലാരൂപം ഇവിടത്തെ പ്രത്യേകതയാണ്. തിയ്യംപാടി കുറുപ്പുകൾ അവതരിപ്പിക്കുന്ന ഈ കലാരൂപത്തിന് കളരിപ്പയറ്റുമായി ഏറെ സാമ്യമുണ്ട്.
ഇതും കാണുക
വർഗ്ഗം:കോഴിക്കോട് ജില്ലയിലെ ക്ഷേത്രങ്ങൾ
ഗലാത്യ (റാഫേൽ)
1514-ൽ ഇറ്റാലിയൻ ചിത്രകാരനായിരുന്ന റാഫേൽ റോമിലെ വില്ല ഫാർനെസീനയ്ക്കായി പൂർത്തിയാക്കിയ ഫ്രെസ്കോയാണ് ട്രയംഫ് ഓഫ് ഗലാത്യ.